1,60 Η ΜΠΑΡΤΣΕΛΟΝΑ, 4,00 ΤΟ Χ ΚΑΙ 4,35 Η ΡΕΑΛ | Ματσωμένος Γάτος - Όλα για το Στοίχημα\nΛαχταριστές προσφορές για την ΕυρολίγκαΟι μάχες του Παναθηναϊκού και του Ολυμπιακού στη Ευρολίγκα είναι κρίσιμες αυτή την εβδομάδα, κόντρα σε Μπαρτσελόνα και Μιλάνο, αντίστοιχα. Ο Stoiximan, προσφέρει πάρα πολλά Δύο "κυπελλικές" ισοπαλίεςΤα κύπελλα σε όλη την Ευρώπη μπαίνουν και πάλι στο πρόγραμμά μου μεσοβδόμαδα. Σήμερα επέλεξα δύο Χ τα οποία θα τα ρίξω μονά. Το πρώτο Σου δίνουν αυγά; Φτιάξε ομελέτα!Δευτέρα σήμερα, το πρόγραμμα είναι ιδιαίτερα περιορισμένο και θ' ασχοληθούμε κυρίως με Κόπα Άφρικα και Σούπερλιγκ. Δεν έχει και πολλά παιχνίδια της προκοπής. Αυγά μας Δυάδα, Τριάδα και Άγιος ο Θεός!Ωραία Κυριακή σήμερα. Καλό καιρό έχει στις περισσότερες περιοχές. Μπάλα έχει. Τι άλλο να ζητήσουμε; Στο "ψητό" όμως. Μια δυάδα και μια τριάδα έχω για Πληρωθήκαμε επί 4,30 με τις προβλέψεις του!Η αυλαία της Λιγκ 1 άνοιξε με ένα ματς γεμάτο ένταση που άξιζε τον κόπο να ασχοληθείς μαζί του... Ο ματσωμένος μίλησε, χθες, για ντέρμπι μίσους και Παρολί με βάση τις έδρες!Σάββατο σήμερα, το πρόγραμμα ξαναγέμισε και οι επιλογές μας πολλές! Προσοχή όμως, να μη "χαθούμε" στην υπερπροσφορά των παιχνιδιών. Θα "ταξιδέψουμε" σε "χαρτογραφημένα" νερά, ήτοι 1,60 Η ΜΠΑΡΤΣΕΛΟΝΑ, 4,00 ΤΟ Χ ΚΑΙ 4,35 Η ΡΕΑΛ\nΔείχνει πρωταθλητή το ισπανικό ελ κλάσικο. Η Μπαρτσελόνα υποδέχεται την Ρεάλ για βαθμούς και γόητρο. Λίβερπουλ – Μάντσεστερ Γιουνάιτεντ, Χαλ-Τσέλσι και Νιούκαστλ-Αρσεναλ στην Αγγλία. Λανς-Μαρσέιγ και Ρεμς-Μονακό στη Γαλλία. Σάλκε-Λεβερκούζεν, Μπάγερν-Γκλάντμπαχ και Αμβούργο-Ντόρτμουντ στη Γερμανία. Σαμπντόρια – Ιντερ και Ουντινέζε-Φιορεντίνα στην Ιταλία. Ντιναμό Μόσχας – Ζενίτ στη Ρωσία. Φενερμπαχτσέ-Μπεσίκτας στην Τουρκία. Βέροια-Παναθηναϊκός, Ξάνθη-Ατρόμητος, Πανθρακικός-ΠΑΟΚ, Παναιτωλικός-Λεβαδειακός και Πλατανιάς-Καλλονή στην ελληνική Σούπερ Λίγκα. ΜΑΝΤΣΕΣΤΕΡ ΣΙΤΙ – ΓΟΥΕΣΤ ΜΠΡΟΜ\nΕκτός Τσάμπιονς Λιγκ και μακριά από τον τίτλο η Σίτι\nΈχασε με 1-0 στο «Καμπ Νου» η Μάντσεστερ Σίτι από τη Μπαρτσελόνα και αποκλείστηκε από το Τσάμπιονς Λιγκ. Η αποστολή της ήταν δύσκολη, αφού είχε ηττηθεί 1-2 στο πρώτο ματς. Ο Ράκιτιτς στο 31’ πέτυχε το γκολ, ο Αγκουέρο στο 78’ έχασε πέναλτι και την ευκαιρία να ισοφαρίσει. Ηρωας της αναμέτρησης ο τερματοφύλακάς της με σωρεία αποκρούσεων. Ικανοποιημένος έμεινε ο Πελεγκρίνι από την εμφάνιση του δευτέρου ημιχρόνου. «Έτσι πρέπει να παίζουμε» δήλωσε μετά το τέλος του ματς. Την ήττα 1-0 γνώρισε η Μάντσεστερ Σίτι και στο τελευταίο ματς πρωταθλήματος, στην έδρα της Μπέρνλι και απομακρύνθηκε από τον τίτλο. Είναι 2η, με 6 βαθμούς διαφορά από την Τσέλσι, η οποία έχει και 1 ματς λιγότερο. Εντός έδρας μετράει 12 νίκες, 1 ισοπαλία και 2 ήττες. Η Γουέστ Μπρομ κέρδισε 1-0 τη Στόουκ και ξέφυγε 8 βαθμούς από την διαχωριστική γραμμή. Θέλει να εξασφαλίσει και τυπικά την παραμονή της, αποφεύγοντας τις περιπέτειες. Εκτός έδρας έχει 2 νίκες, 6 ισοπαλίες και 6 ήττες. Τιμωρημένος είναι ο Αργεντινός μέσος Γιάκομπ. Χτύπησε στο ματς με την Στόουκ και θα απουσιάσει ο βασικός τερματοφύλακας Φόστερ. Μόνο ήττες έχει στις 4 πρόσφατες επισκέψεις της στην έδρα της Μάντσεστερ Σίτι (3-0,4-0,1-0,3-1). Έχασε και στο ματς του πρώτου γύρου με 3-1.\nΑΣΤΟΝ ΒΙΛΑ – ΣΟΥΟΝΣΙ\nΜεταμορφώθηκε με τον Τιμ Σέργουντ η Άστον Βίλα\nΤέσσερις ήττες στα 5 τελευταία παιχνίδια η Σουόνσι\nΉταν να μην πάρει μπροστά η Άστον Βίλα, η οποία μεταμορφώθηκε με τον Τιμ Σέργουντ στον πάγκο της. Προκρίθηκε στα ημιτελικά του κυπέλλου, πέτυχε και 2 νίκες στο πρωτάθλημα. Μετά από ένα εντυπωσιακό 1ο ημίχρονο συνέτριψε εκτός έδρας 0-4 την Σάντερλαντ. Και τα 4 γκολ – 2 από τον Μπεντεκέ και 2 από τον Αγκμπονλαχόρ, σημειώθηκαν στα πρώτα 45 λεπτά. Πλέον η Άστον Βίλα βρίσκεται 3 βαθμούς πάνω από την διαχωριστική γραμμή και αν πάρει το τρίποντο στο ματς με τη Σουόνσι θα ξεφύγει ακόμη περισσότερο. Στο «Βίλα Παρκ» μετράει 3 νίκες, 5 ισοπαλίες και 6 ήττες. Η Σουόνσι έχασε εντός έδρας 0-1 από τη Λίβερπουλ τη Δευτέρα. Βρίσκεται στην 9η θέση με 40 βαθμούς και ουσιαστικά είναι αδιάφορη. Στα 5 τελευταία παιχνίδια έχει 4 ήττες και την νίκη 2-1 επί της Μάντσεστερ Γιουνάιτεντ. Στις 3 τελευταίες επισκέψεις της στην έδρα της Άστον Βίλα έχει από 1 νίκη, ισοπαλία και ήττα (0-2,2-0,1-1). Στον πρώτο γύρο η Σουόνσι κέρδισε 1-0.\nΧωρίς ενδιαφέρον η Νιούκαστλ, έχασε 3-0 από την Έβερτον\nΣε φόρμα η Άρσεναλ, πλησίασε στη μεγάλη ανατροπή\nΧωρίς βαθμολογικό ενδιαφέρον η Νιούκαστλ, έχασε 3-0 από την Έβερτον, συμπληρώνοντας 3 ήττες στα 4 τελευταία παιχνίδια. Βρίσκεται στην 11η θέση, με 35 βαθμούς. Είναι μακριά και από τον υποβιβασμό αλλά και από τα ευρωπαϊκά εισιτήρια. Εντός έδρας έχει 6 νίκες, 4 ισοπαλίες και 4 ήττες. Τιμωρημένος είναι ο Σισέ. Η Άρσεναλ λίγο ήθελε να κάνει τη μεγάλη ανατροπή στον αγώνα ρεβάνς του Τσάμπιονς Λιγκ με την Μονακό. Κέρδισε εκτός έδρας 0-2, αλλά δεν κατάφερε να πετύχει 3ο γκολ που θα της έδινε την πρόκριση, αφού στο 1ο ματς είχε ηττηθεί 1-3. Επιβεβαίωσε και σε αυτό το παιχνίδι την πολύ καλή φόρμα στην οποία βρίσκεται. Με την εκτός έδρας νίκη 1-2 επί της Μάντσεστερ Γιουνάιτεντ προκρίθηκε στα ημιτελικά του κυπέλλου. Στο πρωτάθλημα κέρδισε 3-0 την Γουέστ Χαμ και μείωσε στους 7 πόντους την διαφορά από την πρωτοπόρο Τσέλσι, η οποία έχει 1 ματς λιγότερο. Πλησίασε στον 1 πόντο την 2η Μάντσεστερ Σίτι. Εκτός έδρας μετράει 7 νίκες, 3 ισοπαλίες και 5 ήττες. Κέρδισε με το ίδιο σκορ 0-1 στις 2 τελευταίες επισκέψεις της στο «Σεντ Τζέιμς Παρκ». Στις 2 προηγούμενες, πήρε ισοπαλίες με 4-4 και 0-0. Άνετη ήταν η επικράτησή της με 4-1 στον αγώνα του 1ου γύρου.\nΤΟΤΕΝΑΜ – ΛΕΣΤΕΡ\n«Δύσκολη η τετράδα» για Τότεναμ\nΜε οδηγό τον αγώνα κυπέλλου η Λέστερ\nΔεν κατάφερε να προβάλει αντίσταση στη Μάντσεστερ Γιουνάιτεντ η Τότεναμ κι έχασε εύκολα 3-0 στο «Ολντ Τράφορντ». Απογοητευμένος ο Μαουρίτσιο Ποκετίνο μετά το τέλος του ματς δήλωσε: «Είναι δύσκολο να τερματίσουμε στην τετράδα. Έχουμε μεγάλες ομάδες απέναντί μας». Ο στόχος της Τότεναμ είναι το εισιτήριο για το Τσάμπιονς Λιγκ, αλλά πλέον από την 4η Μάντσεστερ Γ. απέχει 6 βαθμούς. Εντός έδρας μετράει 8 νίκες, 3 ισοπαλίες και 4 ήττες. Η Λέστερ βρίσκεται σε πολύ δύσκολη θέση και θεωρείται νούμερο 1 φαβορί για τον υποβιβασμό. Είναι ουραγός με 19 βαθμούς και απέχει 7 πόντους από την σωτηρία. Στο τελευταίο καθοριστικής σημασίας παιχνίδι με την Χαλ, έμεινε εντός έδρας στο 0-0. Συμπλήρωσε 7 παιχνίδια χωρίς νίκη, με 5 ήττες και 2 ισοπαλίες. Στο κύπελλο όμως κέρδισε 1-2 εκτός έδρας την Τότεναμ, στις 24 Ιανουαρίου. Με οδηγό αυτό το ματς θα κυνηγήσει την έκπληξη. Εκτός έδρας έχει 2 νίκες, 2 ισοπαλίες και 11 ήττες. Έχασε 1-2 από την Τότεναμ στον αγώνα του 1ου γύρου.\nΓΟΥΕΣΤ ΧΑΜ – ΣΑΝΤΕΡΛΑΝΤ\nΗ αδιάφορη Γουέστ Χαμ, 7 σερί ματς χωρίς νίκη Με τον Αντβοκάατ στην τεχνική ηγεσία η Σάντερλαντ\nΔεν βρίσκεται σε καλή κατάσταση η Γουέστ Χαμ. Έχασε 3-0 από την Άρσεναλ εκτός έδρας και παρέμεινε για 7ο σερί παιχνίδι χωρίς νίκη (4 ήττες και 3 ισοπαλίες). Τελευταία φορά πανηγύρισε στις 18 Ιανουαρίου, στην νίκη της 3-0 επί της Χαλ. Προέρχεται από 3 σερί ήττες και φαίνεται ότι δεν έχει ενδιαφέρον. Άλλωστε απέχει πολύ από την επικίνδυνη ζώνη και τα ευρωπαϊκά εισιτήρια. Είναι 10η με 39 βαθμούς και εντός έδρας έχει 7 νίκες, 3 ισοπαλίες και 5 ήττες. Αλλαγή σκυτάλης στην τεχνική ηγεσία της Σάντερλαντ. Μετά την εντός έδρας ήττα 0-4 από την Άστον Βίλα λύθηκε η συνεργασία με τον Γκουστάβο Πογέτ, ο οποίος αποδοκιμάστηκε από οπαδούς της ομάδας. Ο Ολλανδός Ντικ Αντβοκάατ είναι ο νέος τεχνικός, ο οποίος αναλαμβάνει να την σώσει από τον υποβιβασμό. Η Σάντερλαντ βρίσκεται μόλις 1 βαθμό πάνω από την διαχωριστική γραμμή. Έχει τις λιγότερες νίκες, μόλις 4, μαζί με την ουραγό Λέστερ. Εκτός έδρας έχει 2 νίκες, 7 ισοπαλίες και 5 ήττες. Συμπλήρωσε 6 αγώνες χωρίς νίκη (3 ισοπαλίες και 3 ήττες). Τελευταία επιτυχία ήταν το 2-0 επί της Μπέρνλι στις 31 Ιανουαρίου. Τιμωρημένος είναι ο μέσος Κάτερμολ. Δεν έχασε στις 3 πρόσφατες επισκέψεις της στην έδρα της Γουέστ Χαμ (0-3,1-1,0-0). Ισόπαλο 1-1 έληξε το παιχνίδι του 1ου γύρου.\nΛΙΒΕΡΠΟΥΛ – ΜΑΝΤΣΕΣΤΕΡ ΓΙΟΥΝΑΪΤΕΝΤ\nΗ Λίβερπουλ συμπλήρωσε 13 ματς αήττητη\nΘετικό αποτέλεσμα για τετράδα θέλει η Γιουνάιτεντ\nΚέρδισε και την Σουόνσι 0-1 εκτός έδρας η Λίβερπουλ με το γκολ του Χέντερσον στο 68΄ και συμπλήρωσε 13 παιχνίδια αήττητη στην Πρέμιερ Λιγκ. Επέστρεψε και ο Τζέραρντ μετά τον τραυματισμό του, μπήκε αλλαγή στο 64΄. Για 1η φορά μετά από 40 χρόνια έμεινε αήττητη για 6ο σερί εκτός έδρας παιχνίδι. «Στόχος μας είναι η 2η θέση. Έχουμε καλό σερί και πολύ καλή ψυχολογία» τόνισε ο Μρένταν Ρότζερς. Κομβικής σημασίας είναι το ντέρμπι με τη Μάντσεστερ Γιουνάιτεντ. Αν το κερδίσει η Λίβερπουλ θα περάσει την αντίπαλό της και θα ανέβει στην 4η θέση. Βρίσκεται 2 βαθμούς πίσω από την Γιουνάιτεντ, η οποία είναι η τελευταία ομάδα που την κέρδισε στο πρωτάθλημα, στις 14 Δεκεμβρίου με 3-0. Εντός έδρας η Λίβερπουλ έχει 8 νίκες, 5 ισοπαλίες και 2 ήττες. Η Μάντσεστερ Γιουνάιτεντ πήρε εύκολα με 3-0 το ντέρμπι με την Τότεναμ και διατηρήθηκε στην 3η θέση. Ο Φαν Γκάαλ δήλωσε ικανοποιημένος, τόσο από το 3-0 όσο και από την αντίδραση της ομάδας, μετά από τον αποκλεισμό στο κύπελλο από την Άρσεναλ. Θέλει να φύγει αήττητη από το «Άνφιλντ» για να μείνει στην τετράδα του Τσάμπιονς Λιγκ. Εκτός έδρας έχει 4 νίκες, 7 ισοπαλίες και 3 ήττες. Τιμωρημένος είναι ο αμυντικός Έβανς, τραυματίας ο Φαν Πέρσι. Στην τελευταία πενταετία η Λίβερπουλ έχει εντός έδρας 3 νίκες, 1 ισοπαλία και 1 ήττα (2-0,3-1,1-1,1-2,1-0).\nΧΑΛ – ΤΣΕΛΣΙ\nΣε καλή φόρμα η Χαλ που παλεύει για να σωθεί\nΕπιστροφή στις νίκες θέλει η Τσέλσι\nΗ Χαλ πήρε ισοπαλία 0-0 εκτός έδρας από την ουραγό Λέστερ και κρατήθηκε στο +3 από την διαχωριστική γραμμή. Ανεβασμένη είναι στα τελευταία ματς με μόλις 1 ήττα στα 6 πρόσφατα, από την Στόουκ 1-0 εκτός έδρας. Στα άλλα 5 παιχνίδια σημείωσε 2 νίκες και 3 ισοπαλίες. Εντός έδρας μετράει 4 νίκες, 4 ισοπαλίες και 6 ήττες. Η Τσέλσι, επηρεασμένη από τον αποκλεισμό της από το Τσάμπιονς Λιγκ, έφερε ισοπαλία 1-1 στο «Στάμφορντ Μπριτζ» με τη Σαουθάμπτον, αλλά ξέφυγε κι άλλο από την Μάντσεστερ Σίτι, που έχασε από την Μπέρνλι. Στο +6 η διαφορά τους, στο +7 από την 3η Άρσεναλ, την οποία υπολογίζει ο Μουρίνιο. «Σαφώς και έχει ελπίδες για τον τίτλο η Άρσεναλ. Στην κούρσα του τίτλου είναι η Μάντσεστερ Σίτι και η Άρσεναλ» τόνισε σχετικά. Στο επίσημο site της ομάδας ανέβηκε θέμα για τα λίγα πέναλτι, μόλις 2, που έχει κερδίσει σε 28 παιχνίδια. Εκτός έδρας έχει 8 νίκες, 4 ισοπαλίες και 2 ήττες. Κέρδισε 0-2 στην τελευταία επίσκεψή της στην έδρα της Χαλ, έφερε ισοπαλία 1-1 στην αμέσως προηγούμενη. Επικράτησε 2-0 στον αγώνα του 1ου γύρου.\nΚΠΡ – ΕΒΕΡΤΟΝ\nΟχτώ ήττες στα 9 τελευταία ματς μετράει η ΚΠΡ\nΜετά από 5 αγωνιστικές κέρδισε η Έβερτον\nΜια ακόμη ήττα για την ΚΠΡ, από την Κρίσταλ Πάλας εκτός έδρας με 3-1. Παραμένει σε δύσκολη θέση κι έχει μεγάλη ανάγκη τους βαθμούς. Είναι προτελευταία με 22 πόντους, απέχει 4 από τη σωτηρία. Στα 9 τελευταία παιχνίδια της έχει 8 ήττες και 1 νίκη (την μοναδική εκτός έδρας επί της Σάντερλαντ 0-2). Στηρίζεται στην έδρα της, όπου έχει πάρει τους 19 από τους 22 πόντους. Έχει 5 νίκες, 4 ισοπαλίες και 6 ήττες στο γήπεδό της. Η Έβερτον, που παίζει το βράδυ της Πέμπτης με την Ντιναμό Κιέβου εκτός έδρας για το Γιουρόπα Λιγκ, επέστρεψε στις νίκες στο πρωτάθλημα μετά από 5 αγωνιστικές. Κέρδισε 3-0 την Νιούκαστλ, έφτασε τους 31 βαθμούς κι έχει διαφορά 6 πόντων από την ζώνη του υποβιβασμού. Θέλει να αποφύγει τις περιπέτειες και θα κυνηγήσει την νίκη στην έδρα της ΚΠΡ. Μετράει 3 νίκες, 3 ισοπαλίες και 9 ήττες στις 15 εξόδους της. Τιμωρημένος είναι ο μέσος Γκάρεθ Μπάρι. Ισόπαλες 1-1 έληξαν οι 2 τελευταίες αναμετρήσεις της ΚΠΡ με την Έβερτον στην έδρα της πρώτης. Η Έβερτον επικράτησε 3-1 στο παιχνίδι του 1ου γύρου.\nΣΙΔΝΕΪ –ΜΕΛΒΟΥΡΝΗ ΣΙΤΙ\nΣκοράρει εύκολα η Σίδνεϊ\nΜπορεί τα πλέι οφ η Μελβούρνη Σίτι\nΗ Σίδνεϊ νικούσε 4-1 στο 75′, παρά τη χαλάρωση, πήρε δίκαιο τρίποντο 5-4 επί της Μπρισμπέιν. «Τρέχει» σερί 6 νικών και 3 ισοπαλιών, ενώ στα 6 τελευταία παιχνίδια έχει 5 νίκες και 1 ισοπαλία, έχοντας πετύχει 20 γκολ (μ.ο όρο πάνω από 3,5 γκολ το παιχνίδι). Είναι στη 2η θέση με 1 βαθμό διαφορά από την πρωτοπόρο Ουέλιγκντον. Πάει φουλ για τίτλο, σούπερ επιθετικά. Εντός έδρας έχει 4 νίκες, ισάριθμες ισοπαλίες και 3 ήττες, αλλά διατηρεί το αήττητο εκτός έδρας (6 νίκες και 4 ισοπαλίες). Εκτός ο Ελληνας μέσος Τριάντης (7/0), ο φορ Γκαμέιρο (5/2) και ο μέσος Αμπάς (7/0). Η Μελβούρνη Σίτι έκανε περίπατο στο 4-0 με τη Νιουκάστλ, βάζοντας φρένο στο σερί 2 ηττών. Στο χέρι της τα πλέι οφ, που είναι και ο ορατός στόχος, αρκεί να βελτιωθεί ιδίως αμυντικά. Δύο νίκες, ισάριθμες ισοπαλίες και 6 ήττες ο εκτός έδρας απολογισμός της. Αμφίβολος ο στόπερ Τσάπμαν (11/0). Θυγατρική ομάδα της Μάντσεστερ Σίτι, ρέει το χρήμα από τους Άραβες. Φέτος στην ίδια έδρα έφεραν ισοπαλία 1-1 (διεξάγονται τρεις γύροι), ενώ στον ά γύρο η Μελβούρνη πέρασε από την έδρα του Σίδνει με 2-1.\nΚΛΑΜΠ ΜΠΡΙΖ – ΑΡΝΕΡΛΕΧΤ\nΗ Αντερλεχτ έχει επιπλέον μέρες ξεκούρασης\nΧωρίς νικητή οι φετινές μεταξύ τους αναμετρήσεις\nΜονός τελικός κυπέλλου. Σε περίπτωση που δεν αναδειχθεί νικητής με τη λήξη του 90λεπτου, θα ακολουθήσει παράταση και αν χρειαστεί η διαδικασία των πέναλτι. Θα διεξαχθεί στο ουδέτερο «Ρουά Μποντουέν» των Βρυξελλών (94 χλμ από το Μπριζ). Για 3η φορά στην ιστορία του θεσμού, οι «αιώνιοι αντίπαλοι» θα διεκδικήσουν το τρόπαιο. Το 1977 η Μπριζ είχε κερδίσει 4-3 και το 1994 η Αντερλεχτ 2-0. Αν το Κύπελλο το κατακτήσει η Αντερλεχτ, τότε θα ισοφαρίσει την Μπριζ στα 10 τρόπαια. Την προηγούμενη αγωνιστική ολοκληρώθηκε η κανονική περίοδος του πρωταθλήματος. Την ερχόμενη εβδομάδα αρχίζουν τα πλέι οφ, με την Μπριζ να ξεκινάει από τους 31 βαθμούς και την Αντερλεχτ από τους 29. Η Μπριζ την Πέμπτη έδινε ρεβάνς με την Μπεσίκτας στην Τουρκία για το Γιουρόπα Λιγκ (είχε κερδίσει το α’ ματς 2-1). Στο απουσιολόγιο οι Βάθκεθ (ε. 22/4), Ενχελς (στ. 7/1), στο ευρωπαϊκό ματς συμπεριελήφθησαν στην αποστολή οι Ισκιέρδο (ε. 21/8), Γκεντόζ (20/5) που αντιμετώπιζαν ενοχλήσεις. Στην Αντερλεχτ δεν υπολογίζονται οι Εμπεμπά (στ. 20/1), Σουάρες (ε. 13/4). «Παίζεται» η συμμετοχή του Ντεφούρ (α. 18/6), ο οποίος προέρχονταν από σοβαρό τραυματισμό και στο ματς με τη Γάνδη έπαιξε, αλλά βγήκε στο ημίχρονο λόγω ενοχλήσεων. Φέτος και τα δύο ματς πρωταθλήματος μεταξύ των ομάδων έληξαν ισόπαλα 2-2.\nΠΑΡΙ ΣΕΝ ΖΕΡΜΕΝ – ΛΟΡΙΑΝ\nΧ = 5,50\nΗ Παρί δυνατή εντός αλλά με πολλά προβλήματα\nΗ Λοριάν πήρε βαθμολογική ανάσα\nΗ Παρί δεν τα κατάφερε στο προηγούμενο παιχνίδι απέναντι στην Μπορντό. Γνώρισε την ήττα με 3-2 που ήταν η πρώτη μετά από 8 αγώνες. Στην έδρα της ωστόσο έχει θετικό απολογισμό (11-4-0). Ο Ιμπραίμοβιτς το βράδυ της Πέμπτης θα πληροφορείτο αν θα τιμωρηθεί λόγω των απαξιωτικών σχολίων που έκανε για τη Γαλλία και τον διαιτητή της αναμέτρηση με τη Μπορντό. Βρίσκεται στην 2η θέση της βαθμολογίας με 56 βαθμούς σε 29 ματς. Στις 5 τελευταίες της αναμετρήσεις έχει 2 νίκες, 2 ισοπαλίες και 1 ήττα. Τιμωρημένος είναι ο στόπερ, Νταβίντ Λουίζ (22/2). Εκτός ο δεξιός ακραίος επιθετικός, Λούκας Μόουρα (τραυματίας, 24/7) και ο δεξιός μπακ, Οριέ (τραυματίας 10/0). Στις 5 τελευταίες της κόντρες απέναντι στη Λοριάν έχει 4 νίκες, 1 ισοπαλία. Η Λοριάν κατάφερε να μετουσιώσει την επιθυμία της για νίκη, σε τρίποντο εις βάρος της Καέν (2-1). Έτσι απομακρύνθηκε στο +5 από την ζώνη του υποβιβασμού. Αρχικά είχε ένα δοκάρι με σουτ του Γκερεϊρό στο 11′ , ενώ από το 17′ έπαιζε με παίκτη παραπάνω. Βρίσκεται στην 15η θέση της βαθμολογίας με 34 βαθμούς σε 29 ματς. Στις τελευταίες της 5 αναμετρήσεις έχει 2 νίκες, 1 ισοπαλία και 2 ήττες. Εκτός ο τραυματίας, επιθετικός, Λαβιέ (15/3).\nΛΥΩΝ – ΝΙΣ\nΗ Λυών έμεινε όρθια στη Μασσαλία και βλέπει τίτλο\nΕπτά αγώνες χωρίς νίκη η Νις\nΈφυγε με τον βαθμό της ισοπαλίας (0-0) από την Μασσαλία, κόντρα στην Μαρσέιγ και ήταν αρκετά ικανοποιημένη η Λυών. Είχε και σχετική βοήθεια από την διαιτησία, καθώς στο 83′ η μπάλα πέρασε την γραμμή της εστίας του τερματοφύλακά της Λοπές και δεν μέτρησε το γκολ, ενώ στάθηκε τυχερή στο 71′ όταν η μπάλα κτύπησε στο δοκάρι. Παραμένει επικεφαλής στην γενική κατάταξη με 58 βαθμούς σε 29 αγώνες. Στις 5 τελευταίες της αναμετρήσεις έχει 2 νίκες, 2 ισοπαλίες και 1 ήττα. Επιστρέφει ο μέσος, Γκουρκίφ (16/3). Έχει τιμωρημένους τον φορ και 1ο σκόρερ, Λακαζέτ (26/23), τον αμυντικό, Ουμπί (27/1), και τον επίσης αμυντικό, Μπεντιμό (19/0). Τραυματίας είναι ο στόπερ, Μπίσεβατς (13/0). Η Νις βρίσκεται σε πολύ άσχημη αγωνιστική κατάσταση. Έχασε 2-1 από τη Γκινγκάμπ, κι ενώ είχε ισοφαρίσει μετά από τραγικό λάθος του αντίπαλου τερματοφύλακα στο 57΄. Γνώρισε έτσι την 5η σερί ήττα της και έχει 7 αγωνιστικές δίχως νίκη (0-3-4). Βρίσκεται στην 16η θέση της βαθμολογίας με 34 βαθμούς σε 29 ματς. Στις 5 τελευταίες της κόντρες απέναντι στη Λυών έχει 4 ήττες και 1 ισοπαλία.\nΣΕΝΤ ΕΤΙΕΝ – ΛΙΛ\nΗ Σεντ Ετιέν σε ευρωπαϊκή τροχιά, 4 αγώνες αήττητη\nΑνεβαίνει η Λιλ, μετράει 3 συνεχόμενες νίκες\nΗ Σεντ Ετιέν έχοντας σε εξαιρετική αγωνιστική κατάσταση τον ακραίο επιθετικό της, Αμουμά, (έδωσε 3 ασίστ) νίκησε εκτός 3-2 τη Μετς. Προηγήθηκε 2-0 στο ημίχρονο και 3-1 στο 80΄. Στο 50′ ο Κλερκ είχε δοκάρι. Το τελικό 3-2 διαμορφώθηκε στις καθυστερήσεις. Είναι αήττητη για 4 αγωνιστικές (2 -2- 0). Βρίσκεται στην 5η θέση της βαθμολογίας με 49 βαθμούς σε 29 ματς. Εκτός ο μέσος, Κοάν (τραυματίας , 17/1), ο αμυντικός, Μπρεσόν (τραυματίας, 13/1), ο αμυντικός, Σαγ (τραυματίας, 18/1), ο μέσος, Ντιαμαντέ (12/0), ο αμυντικός, Πογκμπά (τραυματίας, 13/1) και ο επίσης αμυντικός, Μπαίς (τραυματίας, 7/1). Στις 5 τελευταίες της κόντρες με τη Λιλ έχει 2 νίκες, 3 ισοπαλίες. Η Λιλ με 3 γκολ του Οριζί κατέβαλε 3-0 τη Ρεν. Είχε και δοκάρι με τον Μπουφάλ. Βρίσκεται στην 8η θέση της κατάταξης με 41 βαθμούς σε 29 ματς. Είναι τιμωρημένος ο μέσος, Λόπες (17/3). Για πρώτη φορά φέτος μετρά 3 διαδοχικές νίκες . Ίσως επιστρέψει ο μέσος, Μαβουμπά (23/1). Στις τελευταίες της 5 αναμετρήσεις έχει 3 νίκες, 1 ισοπαλία, 2 ήττες. Τιμωρημένος ο αμυντικός, Σιντιμπέ (17/1). Εκτός ο επιθετικός, Φράι (15/2), ο μέσος, Μαρτέν (6/0) και ο αμυντικός, Μπεριά (17/0).\nΡΕΜΣ – ΜΟΝΑΚΟ\nΗ Ρεμς ηττήθηκε εύκολα στο Μονπελιέ\nΗ Μονακό ίδρωσε για να προκριθεί στο Τσάμπιονς Λιγκ\nΗ Ρεμς ηττήθηκε 3-1 στο προηγούμενο παιχνίδι της από τη Μονπελιέ. Είχε σωρεία λαθών στην άμυνα, ενώ δεν μπορούσαν οι επιθετικοί της να ολοκληρώσουν τις προσπάθειές τους. Δέχθηκε πίεση στο α΄ ημίχρονο και έχανε με 1-0. Θα μπορούσε να ήταν μεγαλύτερο το σκορ. Και οι δύο ομάδες είχαν αρκετές ευκαιρίες. Βρίσκεται στην 13η θέση της βαθμολογίας με 35 βαθμούς σε 29 ματς. Στις τελευταίες 6 αναμετρήσεις έχει 1 νίκη, 3 ισοπαλίες και 1 ήττα. Εχει τιμωρημένους τον μέσο, Μπουριγιόν (20/1) και τον αμυντικό, Σινιορινό (23/0). Τραυματίας ο μέσος, Ντεβό (24/1). Η Μονακό νίκησε άνετα με 3-0 την Μπαστιά. Ο Κιρζουά αστόχησε σε κτύπημα πέναλτι. Από το 32′ έπαιζε με παίκτη παραπάνω και από το 72′ με δύο παίκτες συν! Για τρίτη φορά φέτος, σημειώνει τουλάχιστον 3 γκολ. Βρίσκεται στην 4η θέση της βαθμολογίας με 50 βαθμούς σε 28 παιχνίδια. Στο μέσο της εβδομάδας για το Τσάμπιονς Λιγκ ηττήθηκε 2-0 στο «σπίτι της» από την Αρσεναλ αλλά προκρίθηκε στα προημιτελικά. Σε πολύ καλή αγωνιστική κατάσταση ο τερματοφύλακάς της, Σούμποτιτς ο οποίος πραγματοποίησε μερικές σπουδαίες επεμβάσεις. Στις 5 τελευταίες της κόντρες με τη Ρέμς έχει 1 νίκη, 2 ισοπαλίες, 2 ήττες.\nΛΑΝΣ – ΜΑΡΣΕΪΓ\nΗ Λανς επέστρεψε στις νίκες έπειτα από 9 αγώνες\nΗ Μαρσέιγ αδικήθηκε στην ισοπαλία με Λυών\nΗ Λανς μετά από 9 αγωνιστικές είδε το «χρώμα της νίκης». Κατέβαλε με 1-0 τη Τουλούζ και έκανε ένα ακόμη βήμα για την παραμονή της στη μεγάλη κατηγορία. Δεν έπαιξε καλά, αλλά σίγουρα ήταν καλύτερη της αντιπάλου της. Βρίσκεται στην 19η θέση της βαθμολογίας με 25 βαθμούς σε 29 ματς. Στις 5 τελευταίες της αναμετρήσεις έχει 1 νίκη και 4 ήττες. Είναι τιμωρημένος ο αριστερός της μπακ, Μπαλ (25/0). Τραυματίες ο αμυντικός, Καβαρέ (20/0), και ο επιθετικός, Ν’ Ντιαγέ (7/0). Με αντίπαλο την Μαρσέιγ στις 5 τελευταίες της αναμετρήσεις έχει 1 ισοπαλία και 4 ήττες. Στο ντέρμπι κορυφής απέναντι στην Λυών (0-0) η Μαρσέιγ ήταν πολύ καλή, αλλά ο διαιτητής δεν της μέτρησε κανονικό γκολ – η μπάλα είχε περάσει τη γραμμή του τέρματος – και της στέρησε τους 3 βαθμούς. Η επίμαχη φάση έγινε στο 83′ όταν ο επιθετικός, πλάσαρε τη μπάλα, αυτή πέρασε τη γραμμή, αλλά διαιτητής και βοηθός δεν είδαν τίποτα! Η Μαρσέιγ στάθηκε άτυχη και στο 71′ όταν σουτ του Ζινιάκ βρήκε το δοκάρι. Βρίσκεται στην 2η θέση της βαθμολογίας με 54 βαθμούς σε 29 ματς. Στις τελευταίες της αναμετρήσεις έχει 1 νίκη, 3 ισοπαλίες, 1 ήττα. Εχει τιμωρημένο τον αριστερό μπακ ή και στόπερ αρκετές φορές, Μορέλ (24/),ενω είναι τραυματίες ο στόπερ, Ν΄Κουλού (17/2) και ο μέσος, Μπαραντά (9/1).\nΧωρίς νίκη τις 5 τελευταίες αγωνιστικές το Αμβούργο\nΑπό δυο συνεχόμενες ισοπαλίες η Χέρτα\nΤο Αμβούργο στην τελευταία αναμέτρηση για το πρωτάθλημα ηττήθηκε από την Χοφενχάιμ με 3-0. Με 25 βαθμούς σε 25 αγώνες και απολογισμό 6 νίκες, 7 ισοπαλίες, 12 ήττες και 16-36 γκολ βρίσκεται στη 15η θέση της βαθμολογίας, 2 πάνω από την ζώνη του υποβιβασμού. Συμπλήρωσε 5 αγωνιστικές χωρίς νίκη. Στις 7/2/2015 πέτυχε την τελευταία νίκη επί του Ανόβερο με 2-1. Τις 6 τελευταίες αγωνιστικές έχει σημειώσει 1 νίκη, 2 ισοπαλίες και 3 ήττες. Σε 4 από τους 6 αγώνες σημειώθηκε OVER και σε 3 NG. Στους 6 τελευταίους εντός έδρας αγώνες το Αμβούργο έχει σημειώσει 2 νίκες, 2 ισοπαλίες και 2 ήττες. Σε 4 από τους 6 αγώνες σημειώθηκε UNDER και σε 3 GG. Αμφίβολη η συμμετοχή των αμυντικών Γιουνγκ, Γιάνσεν και Βέστερμαν. Εκτός ο Ντίαζ. Από δυο συνεχόμενες ισοπαλίες με Στουτγάρδη ( 0-0 εκτός) και Σάλκε (2-2 εντός) προέρχεται η Χέρτα. Στην τελευταία αναμέτρηση με την Σάλκε η ομάδα του Βερολίνου προηγήθηκε 1-0 στο 21′ και 2-1 στο 81′ αλλά δέχθηκε το γκολ της ισοφάρισης στο 90′. Στους 6 τελευταίους αγώνες για το πρωτάθλημα η Χέρτα έχει σημειώσει 2 νίκες, 2 ισοπαλίες και 2 ήττες. Σε 4 από τους 6 αγώνες σημειώθηκε UNDER και σε ισάριθμους NG. Στους 6 τελευταίους εκτός έδρας αγώνες της η ομάδα του Βερολίνου έχει 1 νίκη, 2 ισοπαλίες και 3 ήττες. Σε 3 από τους 6 αγώνες σημειώθηκε OVER και σε ισάριθμους GG. Με 26 βαθμούς σε 25 αγώνες και απολογισμό 7 νίκες, 5 ισοπαλίες,13 ήττες και 30-44 γκολ η Χέρτα βρίσκεται στην 14η θέση της βαθμολογίας σε απόσταση 3 βαθμών από τη ζώνη του υποβιβασμού. Οι τραυματίες Μπαουμγιόχαν ( μέσος ) και Σίμπερ ( επιθετικός) δεν υπολογίζονται για τον αγώνα με την Χέρτα. Αμφίβολοι οι Γκέρσμπεκ ( τερμ.) Μπέργκ ( αμυντικός ) και Ρόνυ (μέσος ). Στον αγώνα του α΄ γύρου στις 25/10/2014 η Χέρτα νίκησε στο Βερολίνο το Αμβούργο 3-0. Στην τελευταία αναμέτρηση των δυο ομάδων στο Αμβούργο στις 8/2/2014 η Χέρτα επικράτησε 3-0. Στις 6/3/2010 το Αμβούργο νίκησε για τελευταία φορά ως γηπεδούχος την Χέρτα με 1-0. Στις 6 τελευταίες αναμετρήσεις των δυο ομάδων στο Αμβούργο η γηπεδούχος έχει σημειώσει 2 νίκες, 3 ισοπαλίες και 1 ήττα. Σε 3 από τους 6 αγώνες σημειώθηκε OVER και σε 4 GG.\nΚΟΛΩΝΙΑ – ΒΕΡΝΤΕΡ ΒΡΕΜΗΣ\nΑήττητη εντός με 4 ισοπαλίες σε 5 παιχνίδια η Κολωνία\nΗ Βέρντερ 3 παιχνίδια αήττητη εκτός έδρας\nΗ Κολωνία στην τελευταία αναμέτρηση της απέσπασε λευκή ισοπαλία από την Μπορούσια στο Ντόρτμουντ και σε συνδυασμό με την εντός έδρας νίκη με 4-2 επί της Άϊντραχτ την προηγούμενη αγωνιστική, ανέβηκε στην 12η θέση με 29 βαθμούς σε 25 αγώνες και απολογισμό 7 νίκες, 8 ισοπαλίες, 10 ήττες και 25-31 γκολ και σε απόσταση ασφαλείας από τη ζώνη του υποβιβασμού. Στους 6 τελευταίους αγώνες για το πρωτάθλημα έχει 1 νίκη, 3 ισοπαλίες και 2 ήττες. Σε 4 από τους 6 αγώνες σημειώθηκε UNDER και σε 3 GG. Στη έδρα της δυσκολεύεται πάντως να φτάσει στη νίκη. Στους τελευταίους 6 εντός έδρας αγώνες έχει 1 νίκη, 4 ισοπαλίες και 1 ήττα. Σε 4 από τους 6 αγώνες σημειώθηκε UNDER, σε 3 GG, ενώ 3 αγώνες έληξαν χωρίς γκολ. Οι επιθετικοί Μπρέκερ και Χέλμες αντιμετωπίζουν προβλήματα τραυματισμών και είναι αμφίβολη η συμμετοχή τους στον Σαββατιάτικο ( 21/3 στις 16.30 ) αγώνα με την Βέρντερ. Η Βέρντερ στην τελευταία αναμέτρηση για το πρωτάθλημα ηττήθηκε στη Βρέμη από την πρωτοπόρο Μπάγερν με 4-0. Προερχόταν από εκτός έδρας νίκη επί της Φράϊμπουργκ με 1-0. Στους 6 τελευταίους αγώνες για το πρωτάθλημα έχει 3 νίκες, 1 ισοπαλία και 2 ήττες. Σε 4 από τους 6 αγώνες σημειώθηκε OVER και σε ισάριθμους GG. Η Βέρντερ παραμένει αήττητη εκτός έδρας τις τελευταίες 3 αγωνιστικές, με 2 νίκες και 1 ισοπαλία. Στους 6 τελευταίους εκτός έδρας αγώνες έχει 2 νίκες, 1 ισοπαλία και 3 ήττες. Σε 3 από τους 6 αγώνες σημειώθηκε OVER και σε 4 GG. Η ομάδα της Βρέμης με 33 βαθμούς σε 25 αγώνες και απολογισμό 9 νίκες, 6 ισοπαλίες, 10 ήττες και 40-53 γκολ βρίσκεται στην 9η θέση της βαθμολογίας. Αμφίβολος ο Ισπανός αμυντικός Γκάλβες. Στον αγώνα του α΄ γύρου στις 24/10/2014 στη Βρέμη η Κολωνία επικράτησε 1-0. Στην τελευταία αναμέτρηση στην Κολωνία στις 7/4/2012 η Βέρντερ απέσπασε ισοπαλία 1-1. Στις 6 τελευταίες αναμετρήσεις των δυο ομάδων στην Κολωνία η γηπεδούχος έχει σημειώσει 2 νίκες, 2 ισοπαλίες και 2 ήττες. Σε 3 από τους 6 αγώνες σημειώθηκε OVER και σε ισάριθμους GG.\nΑΝΝΟΒΕΡΟ – ΝΤΟΡΤΜΟΥΝΤ\n2 = 1,55\nΕννιά αγωνιστικές χωρίς νίκη το Αννόβερο Η Ντόρτμουντ 4 αγώνες αήττητη εκτός έδρας\nΤο Αννόβερο στην τελευταία αναμέτρηση για το πρωτάθλημα ηττήθηκε εκτός από την Γκλάντμπαχ 2-0. Ηταν η 9η συνεχόμενη αγωνιστική χωρίς νίκη. Με 27 βαθμούς και απολογισμό 7 νίκες, 6 ισοπαλίες, 12 ήττες, 27-39 γκολ, βρίσκεται στην 13η θέση της βαθμολογίας σε απόσταση 5 βαθμών από την ζώνη του υποβιβασμού. Στους 6 τελευταίους αγώνες για το πρωτάθλημα έχει 2 ισοπαλίες και 4 ήττες. Σε 3 από τους 6 αγώνες σημειώθηκε OVER και σε 5 GG. Στους 6 τελευταίους εντός έδρας αγώνες έχει μόλις 1 νίκη, 2 ισοπαλίες και 2 ήττες. Σε 3 από τους 6 αγώνες σημειώθηκε OVER και σε 5 GG. Ο τραυματίας μέσος Ερνστ δεν υπολογίζεται για τον Σαββατιάτικο ( 21/3 στις 16.30) αγώνα με την Ντόρτμουντ. Αμφίβολοι οι τραυματίες Μίλερ ( τερμ.) Πάντερ (αμυντικός) Γκιούσελαμ (αμυντικός ) και Σόμπιεχ ( επιθετικός). Η Ντόρτμουντ την Τετάρτη ηττήθηκε εντός 3-0 από την Γιουβέντους και αποκλείστηκε από το Τσάμπιονς Λιγκ. Στην τελευταία αναμέτρηση για το πρωτάθλημα παραχώρησε λευκή ισοπαλία στην Κολωνία. Παραμένει αήττητη τις τελευταίες 6 αγωνιστικές με 4 νίκες και 2 ισοπαλίες. Σε 4 από τους 6 αγώνες σημειώθηκε OVER και σε 4 NG. Στις 6 τελευταίες εκτός έδρας αναμετρήσεις έχει 2 νίκες, 2 ισοπαλίες και 2 ήττες. Είναι αήττητη τις 4 τελευταίες αγωνιστικές. Σε 3 από τις 6 αναμετρήσεις σημειώθηκε OVER και σε 4 NG. Με 30 βαθμούς σε 25 αγώνες και απολογισμό 8 νίκες, 6 ισοπαλίες, 11 ήττες και 31-31 γκολ βρίσκεται στη 10η θέση της βαθμολογίας και σε απόσταση 8 βαθμών από τις θέσεις που οδηγούν στην Ευρώπη. Εκτός παραμένει ο τραυματίας αμυντικός Πίζτσεκ. Αμφίβολη η συμμετοχή των αμυντικών Σαρ, Γκίντερ, Ντούρμ και του μέσου Σαχίν. Στον αγώνα του α΄ γύρου στο Ντόρτμουντ στις 25/10/2014 το Αννόβερο είχε επικρατήσει 1-0. Στην τελευταία αναμέτρηση στο Αννόβερο στις 22/3/2014 η Μπορούσια είχε νικήσει 3-0. Στις 6 τελευταίες αναμετρήσεις στο Αννόβερο η τοπική ομάδα έχει σημειώσει 1 νίκη, 3 ισοπαλίες και 2 ήττες. Σε 4 από τους 6 αγώνες σημειώθηκε OVER και σε ισάριθμους GG.\nΣΑΛΚΕ – ΛΕΒΕΡΚΟΥΖΕΝ\nΑήττητη εντός τις 5 τελευταίες αγωνιστικές η Σάλκε Σε ανοδική πορεία η «κουρασμένη» Λεβερκούζεν Η Σάλκε στην τελευταία αναμέτρηση για το πρωτάθλημα απέσπασε ισοπαλία 2-2 στο Βερολίνο από τη Χέρτα. Προέρχονταν από μεγαλειώδη εμφάνιση και νίκη 4-3 επί της Ρεάλ στο Μπερναμπέου. Η ομάδα του Γκελζενκίρχεν με 39 βαθμούς σε 25 αγώνες και απολογισμό 11 νίκες, 6 ισοπαλίες, 8 ήττες και 37-30 γκολ βρίσκεται στην 5η θέση της βαθμολογίας παραμένοντας στη διεκδίκηση μιας θέσης για απευθείας συμμετοχή στους ομίλους του Τσάμπιονς Λιγκ. Στις 6 τελευταίες αναμετρήσεις για το πρωτάθλημα έχει 2 νίκες, 2 ισοπαλίες και 2 ήττες. Σε 3 από τους 6 αγώνες σημειώθηκε OVER και σε ισάριθμους GG. Στις 6 τελευταίες αναμετρήσεις στο Γκελζενκίρχεν η Σάλκε μετράει 3 νίκες, 2 ισοπαλίες και 1 ήττα. Παραμένει αήττητη τις 5 τελευταίες αγωνιστικές. Σε 4 από τους 6 αγώνες σημειώθηκε UNDER και σε 3 GG. Εκτός αγωνιστικής δράσης παραμένουν οι τερματοφύλακες Γκίεφερ και Φέχρμαν. Αμφίβολη η συμμετοχή του αμυντικού Κίρχοφ και του μέσου Ομπάσι. Η Λεβερκούζεν ηττήθηκε στη Μαδρίτη 1-0 από την Ατλέτικο για το Τσάμπιονς Λιγγκ, το σκορ δεν άλλαξε στην παράταση και στα πέναλτι αποκλείστηκε με 3-2. Παραμένει ιδιαίτερα ανταγωνιστική στη Μπουντεσλίγκα με τις 3 νίκες τις τελευταίες αγωνιστικές και μάλιστα χωρίς να δεχθεί γκολ (7-0). Στην τελευταία αναμέτρηση νίκησε εντός τη Στουτγάρδη 4-0. Στις 6 τελευταίες αναμετρήσεις για το πρωτάθλημα έχει 3 νίκες, 1 ισοπαλία και 2 ήττες. Σε 5 από τους 6 αγώνες σημειώθηκε OVER και σε 3 GG. Ανάλογη εικόνα εμφανίζει και εκτός έδρας. Στις 6 τελευταίες αναμετρήσεις μακριά από το Λεβερκούζεν έχει 3 νίκες, 1 ισοπαλία, 2 ήττες. Σε 3 από τους 6 αγώνες σημειώθηκε OVER και σε 4 NG. Με 42 βαθμούς σε 25 αγώνες και απολογισμό 11 νίκες, 9 ισοπαλίες και 5 ήττες βρίσκεται στην 4η θέση της βαθμολογίας διεκδικώντας την 3η θέση και την απευθείας συμμετοχή στους ομίλους του Τσάμπιονς Λιγκ. Εκτός αγωνιστικών πλάνων παραμένει ο τραυματίας μέσος Κρούζε. Αμφίβολος ο αμυντικός Γέντβαϊ. Στον αγώνα του α΄ γύρου η Λεβερκούζεν επικράτησε 1-0. Στην τελευταία αναμέτρηση των δυο ομάδων στο Γκελζενκίρχεν στις 31/8/2013 η Σάλκε νίκησε 2-0. Στις 6 τελευταίες αναμετρήσεις στο Γκελζενκίρχεν η Σάλκε μετράει 2 νίκες, 2 ισοπαλίες και 2 ήττες. Σε 3 από τους 6 αγώνες σημειώθηκε OVER και σε ισάριθμους GG.\nΜΑΪΝΤΖ – ΒΟΛΦΣΜΠΟΥΡΓΚ\nΙκανή για το καλύτερο αλλά και το χειρότερο η Μάιντζ Μόλις 1 ήττα τις 13 τελευταίες αγωνιστικές η Βόλφσμπουργκ\nΗ Μάϊντζ στην τελευταία αναμέτρηση για το πρωτάθλημα νίκησε στο Αουγκσουργκ 2-0 (Οκαζάκι στο 32′ και Για- Τσεόλ Κου στο 89′ ) και με 29 βαθμούς σε 25 αγώνες και απολογισμό 6 νίκες, 11 ισοπαλίες, 8 ήττες και 34-35 γκολ πέρασε στην 11η θέση της βαθμολογίας σε απόσταση 6 βαθμών από τη ζώνη του υποβιβασμού. Στις 6 τελευταίες αναμετρήσεις για το πρωτάθλημα έχει 2 νίκες, 1 ισοπαλία και 3 ήττες. Σε 3 από τους 6 αγώνες σημειώθηκε OVER και σε ισάριθμους GG. Στις 6 τελευταίες εντός έδρας αναμετρήσεις έχει σημειώσει 2 νίκες, 2 ισοπαλίες και 2 ήττες. Σε 4 από τους 6 αγώνες σημειώθηκε OVER και σε ισάριθμους GG. Εκτός αγωνιστικών πλάνων παραμένουν οι τραυματίες Σλικ ( αμυντικός ) και Νεντέλεφ ( μέσος). Αμφίβολη η συμμετοχή του αμυντικού Μπένγκτσον και του μέσου Κλέμενς. Με 1 μόλις ήττα στις 13 τελευταίες αναμετρήσεις για το πρωτάθλημα η Βολφσμπουργκ πραγματοποιεί ονειρεμένη πορεία έχοντας εξασφαλίσει σε μεγάλο βαθμό την κατάκτηση μιας των προνομιούχων θέσεων που οδηγούν απευθείας στους ομίλους του Τσάμπιονς Λιγκ. Με 53 βαθμούς σε 25 αγώνες και απολογισμό 16 νίκες, 5 ισοπαλίες, 4 ήττες και 56-28 γκολ φιγουράρει στη 2η θέση της βαθμολογίας με διαφορά +9 βαθμών από την 3η θέση και -11 από την 1η Μπάγερν. Η ομάδα του Ντίτερ Χέκινγκ διεκδικεί την Πέμπτη ( 19/3 ) στο Μιλάνο κόντρα στην Ιντερ ( 3-1 στον πρώτο αγώνα ) την πρόκριση στην φάση των «8» του Γιουρόπα Λιγκ. Στους 6 τελευταίους αγώνες για το πρωτάθλημα η Βόλφσμπουργκ έχει σημειώσει 5 νίκες και 1 ήττα. Σε 5 από τους 6 αγώνες σημειώθηκε OVER και σε 3 GG. Στις 6 τελευταίες εκτός έδρας αναμετρήσεις της έχει 3 νίκες, 2 ισοπαλίες και 1 ήττα. Σε 4 από τους 6 αγώνες σημειώθηκε OVER και σε 5 GG. Εκτός αγωνιστικών πλάνων παραμένει ο τραυματίας μέσος Χούντ. Αμφίβολος ο τραυματίας τερματοφύλακας Ντρέβες. Στον αγώνα του α΄ γύρου στις 26/10/2014 η Βόλφσμπουργκ νίκησε 3-0. Στην τελευταία αναμέτρηση των δυο ομάδων στο Μάϊντζ στις 24/8/2013 η τοπική ομάδα επικράτησε 2-0. Στις 6 τελευταίες αναμετρήσεις στο Μάϊντζ η τοπική ομάδα μετράει 1 νίκη, 2 ισοπαλίες και 3 ήττες. Σε 4 από τους 6 αγώνες σημειώθηκε UNDER και σε ισάριθμους NG.\nΜΠΑΓΕΡΝ – ΓΚΛΑΝΤΜΠΑΧ\n2 = 11,00\n«Τρένο» η Μπάγερν, πετυχαίνει νίκες με μεγάλα σκορ\nΤο Τσάμπιονς Λιγκ στόχος της Γκλάντμπαχ\nΠέρασε νικηφόρα από την Βρέμη (0-4 την Βέρντερ) η Μπάγερν και ξέφυγε 11 βαθμούς από την 2η Βόλφσμπουργκ. Ο τίτλος έχει κριθεί από καιρό. Δεν φαίνεται ότι υπάρχει ομάδα που μπορεί να την απειλήσει. Η 3η στην βαθμολογία Γκλάντμπαχ, την οποία υποδέχεται στο Μόναχο, έχει 20 πόντους λιγότερους! Αήττητη εντός έδρας είναι η Μπάγερν με 11 νίκες και 1 ισοπαλία. Συνήθως φέρνει μεγάλα σκορ. Συμπλήρωσε 6 σερί νίκες στο πρωτάθλημα. Η απουσία του Λαμ δεν είναι αισθητή. Η Γκλάντμπαχ κέρδισε 2-0 το Αννόβερο και παρέμεινε στην 3η θέση. Στόχος της είναι το εισιτήριο για τους ομίλους του Τσάμπιονς Λιγκ. Συμπλήρωσε 5 ματς αήττητη, με 3 νίκες εντός έδρας και 2 ισοπαλίες εκτός (Αμβούργο 1-1, Μάιντζ 2-2). Μακριά από την έδρα της έχει 3 νίκες, 5 ισοπαλίες και 4 ήττες. Το ματς του 1ου γύρου έληξε ισόπαλο 0-0. Στα 5 τελευταία παιχνίδια τους η Μπάγερν μετράει εντός έδρας 3 νίκες, 1 ισοπαλία και 1 ήττα (2-1,1-0,0-1,1-1,3-1).Είναι από τις ομάδες που την δυσκολεύουν η Γκλάντμπαχ και δεν την κερδίζει με μεγάλα σκορ.\nΝΥΡΕΜΒΕΡΓΗ – ΜΠΟΧΟΥΜ\nΣε πτώση η Νυρεμβέργη με 1 βαθμό στα 3 τελευταία ματς\nΗ ανεβασμένη Μπόχουμ συμπλήρωσε 5 αγώνες αήττητη\nΣτον αγώνα της Δευτέρας, στην 2η κατηγορία της Γερμανίας, η 7η Νυρεμβέργη με 34 βαθμούς φιλοξενεί την 10η Μπόχουμ, που έχει 2 πόντους λιγότερους. Μακριά από τις θέσεις της ανόδου, αλλά και από αυτές του υποβιβασμού, βρίσκονται οι 2 ομάδες. Η Νυρεμβέργη έχασε 2-1 από την Καϊζερσλάουτερν και συμπλήρωσε 3 ματς χωρίς νίκη. Στα 2 εντός έδρας παιχνίδια, που προηγήθηκαν, έφερε ισοπαλία 1-1 με την Καρλσρούη κι έχασε 0-1 από την Χαϊντενχάιμ. Συνολικά, στο γήπεδό της έχει 6 νίκες, 3 ισοπαλίες και 3 ήττες. Η Μπόχουμ επιβεβαίωσε την καλή φόρμα, την οποία διανύει, με την άνετη νίκη της 4-1 επί της Χαϊντενχάιμ. Έφτασε τα 5 παιχνίδια χωρίς ήττα, με 3 ισοπαλίες και 2 νίκες. Στις 5 πρόσφατες εξόδους της πήρε 4 ισοπαλίες κι έχασε μόνο από την Ουνιόν Βερολίνου 2-1. Σε 12 εκτός έδρας αγώνες μετράει 3 νίκες, 5 ισοπαλίες και 4 ήττες. Ισόπαλο 1-1 έληξε το παιχνίδι του 1ου γύρου. Η Μπόχουμ κέρδισε 0-1 στην Νυρεμβέργη, στην τελευταία επίσκεψή της, ενώ απέσπασε 2 ισοπαλίες με το ίδιο σκορ 1-1 στις αμέσως προηγούμενες. Από το 2005 έχει να κερδίσει 2-1 η Νυρεμβέργη.\nΠΑΝΘΡΑΚΙΚΟΣ – ΠΑΟΚ\nΠρώτη εκτός έδρας νίκη ο Πανθρακικός\nΟ ΠΑΟΚ παραδοσιακά περνάει εύκολα από την Κομοτηνή\nΟ Πανθρακικός νίκησε εκτός του ΟΦΗ 1-0. Το γκολ ο Ιγκόρ στο 34΄. Από το 61΄ έπαιζε με παίκτη παραπάνω. Ηταν η πρώτη του εκτός έδρας νίκη. Είναι στο +3 από τη ζώνη του υποβιβασμού και έχει ένα παιχνίδι λιγότερο (εντός με Ολυμπιακό). Εντός έδρας παραμένει αήττητος με 6 νίκες, 7 ισοπαλίες και 14-6 γκολ. Στα τελευταία 6 παιχνίδια έχει 3 νίκες, 1 ισοπαλία, 2 ήττες και 7-6 γκολ. Δεν έχει εύκολο πρόγραμμα στη συνέχεια καθώς αντιμετωπίζει ομάδες με στόχους. Ο ΠΑΟΚ με τον Γεωργιάδη στο πάγκο νίκησε δύσκολα τον Εργοτέλη εντός με 1-0. Το γκολ ο Παπαδόπουλος στο 83΄. Είχε φάσεις για μεγαλύτερο σκορ αλλά η απόδοσή του συνολικά κυμάνθηκε και πάλι σε μέτρια επίπεδα. Στα τελευταία 6 παιχνίδια έχει 2-2-2. Μακριά από το γήπεδό του δεν έχει ισοπαλία. Μετράει 8 νίκες, 6 ήττες και 25-25 γκολ. Στα τελευταία 6 εκτός έδρας παιχνίδια έχει 2 νίκες 4 ήττες, ενώ έχει δεχτεί 16 γκολ (9-16). Τραυματίας αποχώρησε από το παιχνίδι με Εργοτέλη ο αμυντικός Ρατ. Ο ΠΑΟΚ έχει 7 νίκες στα τελευταία 7 παιχνίδια με Πανθρακικό. Στο γήπεδο θα έχει πολλούς οπαδούς του και λογικά έχει προβάδισμα στη νίκη. Πέρυσι επικράτησε και στα δύο παιχνίδια με 3-0. Στο παιχνίδι του α΄ γύρου νίκησε 3-2. Ο Πανθρακικός θα παίξει κυρίως για να μην χάσει. Αν σκοράρει δύσκολα θα ηττηθεί.\nΗ Ξάνθη νίκησε εντός έπειτα από 6 παιχνίδια\nΔύσκολα δέχεται γκολ ο φορμαρισμένος Ατρόμητος Η Ξάνθη νίκησε 3-0 τον Παναιτωλικό. Σκόρερ οι Παπάζογλου 40΄, Κλέιτον 64΄ και Καπετάνος 83΄. Ηταν εξαιρετική επιθετικά, ειδικά από τη στιγμή που ο κεντρικός αμυντικός Παπάζογλου άνοιξε το σκορ έπειτα από φάουλ. Ηταν η πρώτη της εντός έδρας νίκη έπειτα από 5 ισοπαλίες και 1 ήττα. Απέχει πλέον μόνο 1 βαθμό από τα πλέι οφ και ο Ατρόμητος είναι βασικός της αντίπαλος για την κατάκτηση του στόχου. Εντός έδρας έχει 6-6-1 και 21-13 γκολ. Ο Ατρόμητος νίκησε 2-0 τον Παναθηναϊκό. Ηταν εξαιρετικός ανασταλτικά και χτύπησε στις αντεπιθέσεις. Ο Μαρσελίνιο στο 9΄ και ο Ούμπιντες με πέναλτι στο 58΄ τα γκολ. Είναι πλέον στο -1 από τη ζώνη των πλέι οφ αλλά και με ένα αγώνα λιγότερο (εντός με ΟΦΗ). Με προπονητή τον Νιόπλια έχει 4 νίκες, 1 ήττα και 10-2 γκολ. Είναι σε εξαιρετική κατάσταση. Εκτός έδρας έχει 2 νίκες, 6 ισοπαλίες, 6 ήττες και 11-16 γκολ. Η έδρα δίνει μικρό προβάδισμα στην Ξάνθη ωστόσο ο Ατρόμητος μπορεί να σκοράρει και να διεκδικήσει ακόμη και τη νίκη. Πλήρη κυριαρχία του Ατρόμητου στις 7 τελευταίες μεταξύ τους αναμετρήσεις, με 5 νίκες, 1 ισοπαλία και 1 ήττα τον Νοέμβριο του 2011. Πέρυσι ο Ατρόμητος νίκησε εντός και εκτός με 2-0. Στο παιχνίδι του α΄ γύρου ο Ατρόμητος νίκησε επίσης 2-0.\nΑΣΤΕΡΑΣ ΤΡΙΠΟΛΗΣ – ΕΡΓΟΤΕΛΗΣ\nΔυνατός και αήττητος εντός ο Αστέρας\nΟ αδύναμος Εργοτέλης πέρυσι είχε κάνει την έκπληξη στην Τρίπολη\nΟ Αστέρας το βράδυ της Πέμπτης είχε εκτός έδρας παιχνίδι με τον Ολυμπιακό. Στον προηγούμενο αγώνα απέσπασε 0-0 εκτός έδρας από τον ΠΑΟΚ. Εντός έδρας είναι αήττητος με 10-4-0 και 27-7 γκολ. Δεν έχει εξασφαλίσει θέση στα πλέι οφ. Εχει κίνητρο για νίκη. Σημαντικές απουσίες δεν έχει. Ο Εργοτέλης ηττήθηκε 1-0 εκτός έδρας από τον ΠΑΟΚ. Αμύνθηκε ηρωικά μέχρι το 83΄, ήταν τυχερός σε σημαντικές φάσεις και δεν απείλησε ποτέ. Ηταν η δεύτερη συνεχόμενη ήττα μετά το 0-2 από Παναθηναϊκό. Η απουσία του Γιουσούφ του στοιχίζει επιθετικά. Στα τελευταία 6 παιχνίδια έχει πετύχει μόνο 4 γκολ. Είναι στο -6 από τη ζώνη της σωτηρίας. Στη συνέχεια έχει να αντιμετωπίσει εντός Πανθρακικό, Κέρκυρα, Λεβαδιακό και εκτός Ξάνθη, ΠΑΣ Γιάννινα. Θεωρητικά ελπίζει ότι θα παραμείνει στην κατηγορία. Εκτός έδρας έχει 3 νίκες, 3 ισοπαλίες, 8 ήττες και 11-25 γκολ. Στα τελευταία 6 παιχνίδια μετράει 1 νίκη, 1 ισοπαλία, 4 ήττες και 4-10 γκολ. Φαβορί για τη νίκη ο Αστέρας πωλώ δε μάλλον που δύσκολα θα σκοράρει ο Εργοτέλης. Στις 7 τελευταίες αναμετρήσεις των δύο ομάδων δεν υπάρχει ισοπαλία. Ο Αστέρας έχει 5 νίκες και 2 ήττες. Πέρυσι ο Αστέρας νίκησε εκτός 1-0 και ηττήθηκε εντός 2-3. Στο παιχνίδι του α΄ γύρου ο Αστέρας νίκησε 4-1.\nΧ = 5,85\nΟ Ολυμπιακός παραδοσιακά δεν φοβάται την Κέρκυρα\nΗ Κέρκυρα 630 λεπτά χωρίς γκολ εναντίον του Ολυμπιακού\nΟ Ολυμπιακός το βράδυ της Πέμπτης αντιμετώπιζε εντός τον Αστέρα Τρίπολης. Μετράει 7 συνεχόμενες εντός έδρας νίκες. Μετά και την ήττα του Παναθηναϊκού στο Περιστέρι είναι πολύ πιο κοντά στην κατάκτηση του τίτλου. Τραυματίες οι μέσοι Μανιάτης, Ντουρμάζ και αμφίβολος ο Μήτρογλου ο οποίος είναι 3 συνεχόμενα παιχνίδια εκτός αποστολής. Συνολικά εντός έδρας έχει 11 νίκες, 1 ισοπαλία, 1 ήττα και 31-8 γκολ. Η Κέρκυρα την Τετάρτη είχε ρεπό. Είναι αήττητη στα τελευταία 6 παιχνίδια με 3 νίκες, 3 ισοπαλίες και 8-3 γκολ. Είναι στο +12 από τη ζώνη του υποβιβασμού. Κατά 99% εξασφάλισε την παραμονή στην κατηγορία. Εχει πάντως δύσκολο πρόγραμμα καθώς θα αντιμετωπίσει διαδοχικά Ολυμπιακό, Ατρόμητος, Εργοτέλη, Αστέρα Τρίπολης εκτός και ΠΑΟΚ, Παναθηναϊκό εντός. Θεωρητικά θέλει μία νίκη για να σωθεί και μαθηματικά. Εκτός έδρας μετράει 2 νίκες, 4 ισοπαλίες, 7 ήττες και 10-16 γκολ. Δήλωσε να εκτίσουν την ποινή τους οι Ντιμιτρόφσκι, Ναγιάρ και Ανδρεόπουλος. Φαβορί για τη νίκη ο Ολυμπιακός. Οι ερυθρόλευκοι δεν έχουν δεχτεί γκολ στα τελευταία μεταξύ τους παιχνίδια μετρώντας 7 νίκες. Πέρυσι επικράτησαν εντός με 2-0 και εκτός με 1-0. Στο παιχνίδι του α΄ γύρου νίκησαν εύκολα 4-0.\nΒΕΡΟΙΑ – ΠΑΝΑΘΗΝΑΪΚΟΣ\nΗ Βέροια έχει δεχτεί 12 γκολ σε 4 αγώνες\nΠρώτη ήττα έπειτα από 13 αγώνες ο Παναθηναϊκός\nΗ Βέροια ηττήθηκε στη Ν. Σμύρνη από τον Πανιώνιο 4-2. Προηγήθηκε στο 11΄ και στη συνέχεια δέχτηκε 4 γκολ. Ηταν η τέταρτη συνεχόμενη ήττα. Οι προηγούμενες από Καλλονή εκτός 4-1, Εργοτέλη εντός 1-0 και ΠΑΟΚ εντός 3-1. Απέχει +6 από τη ζώνη του υποβιβασμού αλλά στη συνέχεια έχει πρόγραμμα φωτιά. Την Κυριακή υποδέχεται τον Παναθηναϊκό, στη συνέχεια πηγαίνει στον Πλατανιά και καπάκι παίζει εκτός με Αστέρα Τρίπολης. Θεωρητικά δεν θα κινδυνεύσει καθώς έχει εκτός τη Νίκη Βόλου και εντός τον Πανθρακικό. Τιμωρημένος ο μέσος Κάλι. Στην έδρα της έχει 7 νίκες, 3 ισοπαλίες, 4 ήττες και 23-18 γκολ. Ο Παναθηναϊκός ηττήθηκε 2-0 στο Περιστέρι από τον Ατρόμητο και περιόρισε στο ελάχιστο τις πιθανότητές του να διεκδικήσει τον τίτλο. Ηταν κάκιστος επιθετικά και ευάλωτος στις αντεπιθέσεις. Τα γκολ ο Μαρσελίνιο στο 10΄ και ο 59΄ ο Ούμπιντες με πέναλτι. Τραυματίας αποχώρησε ο Λαγός. Στο 65΄ αποβλήθηκε ο Δώνης. Ηταν η πρώτη ήττα έπειτα από 8 συνεχόμενες νίκες και αήττητο σερί 13 αγώνων. Εκτός έδρας έχει 6 νίκες, 4 ισοπαλίες, 4 ήττες και 19-16 γκολ. Τιμωρημένοι οι Ζέκα και Δώνης. Προβάδισμα νίκης ο Παναθηναϊκός, ωστόσο η Βέροια καίγεται πλέον για βαθμούς. Οι πράσινοι είναι κυρίαρχοι στις τελευταίες 7 αναμετρήσεις με Βέροια μετρώντας 5 νίκες, 1 ισοπαλία, 1 ήττα. Πέρυσι ο Παναθηναϊκός νίκησε εκτός 3-1 και εντός παραχώρησε ισοπαλία 1-1. Στο παιχνίδι του α΄ γύρου ο Παναθηναϊκός νίκησε 2-1.\nΗ Μπάρτσα με νίκη βλέπει τίτλο\nΗ «ξεκούραστη» Ρεάλ θέλει τρίποντο για την πρώτη θέση\nΗ Μπαρτσελόνα νίκησε 1-0 τη Σίτι και πέρασε στους «8» του Τσάμπιονς Λιγκ. Είχε τουλάχιστον 10 χαμένες ευκαιρίες, απόκρουσε πέναλτι της Σίτι ο Τερ Στέγκεν (στο 1-0). Στο πρωτάθλημα επιβλήθηκε 2-0 της Εϊμπαρ με δύο γκολ του Μέσι και κράτησε τη διαφορά του 1 βαθμού από την ομάδα της Μαδρίτης. Αμφίβολος ο μέσος Μπουσκέτς (24/1), επιστρέφουν οι μπακ-χαφ Αλβες (20/0) και Αλμπα (22/1). Εντός έδρας έχει 7 νίκες, 7 Over και 7 «4-6 γκολ» στα τελευταία 8 ματς! Εχει 21 νίκες σε 27 παιχνίδια, όσες και η αντίπαλος της Ρεάλ, την καλύτερη επίθεση (78 γκολ ενεργητικό) και παράλληλα την καλύτερη άμυνα (16 γκολ παθητικό) της Πριμέρα Ντιβιζιόν. Την τελευταία πενταετία κόντρα στη Ρεάλ εντός έδρας έχει 3 νίκες, και από 1 ισοπαλία και ήττα. Η Ρεάλ έψαξε το… ξέσπασμα με τη Λεβάντε, δεν στάθηκε δυνατό (νίκησε 2-0). Είχε τρία δοκάρια. Δείπνησαν μαζί ενόψει του clasico παίκτες και Αντσελότι (στηρίζεται από τους ποδοσφαιριστές του). Εκτός ο μέσος Χάμες (20/8). Εκτός έδρας έχει 9 Over στα τελευταία 11 ματς. Στον α΄ γύρο είχε επιβληθεί της Μπαρτσελόνα στη Μαδρίτη με 3-1 και αν κερδίσει και το ντέρμπι αποκτά πλεονέκτημα στην κούρσα του τίτλου. Σε 27 ματς έχει 20 over, αλλά τα 5 τελευταία της ματς στην Πριμέρα ήταν under. H Μπαρτσελόνα δεν έχει φέρει ισοπαλία εντός και η Ρεάλ εκτός έδρας.\nΜΙΛΑΝ – ΚΑΛΙΑΡΙ\nΞέμεινε από στόχους και νίκες η Μίλαν\nΑδύναμη εκτός έδρας η Κάλιαρι\nΗ Μίλαν ήταν καλύτερη από τη Φιορεντίνα, προηγήθηκε στο 56’, αλλά από το 82’ έως το 89’ δέχθηκε δύο γκολ κι έχασε από μία… εξουθενωμένη από τα συνεχή παιχνίδια ομάδα! Χωρίς νίκη στα τελευταία τρία παιχνίδια, απογοητεύει. Ο τεχνικός Μ. Σάρι της Εμπολι «ακούγεται» για διάδοχος του Ιντζάγκι που είναι με το ένα πόδι στην έξοδο. Δέκα βαθμούς πίσω από την 5η θέση που οδηγεί στο Γιουρόπα, έχει ξεμείνει από στόχους. Εντός έδρας έχει 6 νίκες, 4 ισοπαλίες και ισάριθμες ήττες. Καλή η πρόσφατη προϊστορία της με τη Κάλιαρι στο Μιλάνο, μετράει 5 νίκες την τελευταία πενταετία, με 4/5 over,ενώ από το 2004, ανεξαρτήτως έδρας, «μετράει» 17 νίκες και 4 ισοπαλίες. Εκτός οι αμυντικοί Ραμί (19/1), Σαπάτα (11/0), Τζακάρντο (2/1), Αρμέρο (8/0), Ντε Σίλιο (13/0) και ο φορ Ελ Σααράουι (15/1). Η Κάλιαρι είχε τρία δοκάρια και δύο χαμένα τετ α τετ στο σούπερ 1ο ημίχρονο με την Εμπολι. Το 1-0 στο 20’, το 1-1 στο 93’ (την αδικεί κατάφωρα). Είναι 4 βαθμούς πίσω από την σωτηρία, παλεύει όλα τα παιχνίδια, αλλά είναι άτυχη καθώς χάνει στο γκολ (πριν το 1-1 με την Εμπολι, είχαν προηγηθεί 5 σερί ήττες). Αδύναμη εκτός έδρας 2 νίκες, 5 ισοπαλίες και 6 ήττες. Τιμωρημένος ο μπακ Μπαλτζάνο (17/0, 2 ασίστ), εκτός ο στ. Καπουάνο (13/0) και ο δ. μπακ Γκονσάλες (5/0).\nΗ Γιούβε στο +14 και με το μυαλό στο Τσάμπιονς\nΧωρίς νίκη στα τελευταία 3 ματς η Τζένοα\nΗ Γιουβέντους προέρχεται από τεράστια πρόκριση στους «8» του Τσάμπιονς Λιγκ, με νίκη 3-0 στη Γερμανία επί της Ντόρτμουντ. Στο πρωτάθλημα δεν έχει πρόβλημα είναι 14 πόντους πάνω από τη 2η Ρόμα με σερί 12 νικών και 6 ισοπαλιών. Επαιξε δίχως ένταση στο Παλέρμο, το εξαιρετικό γκολ του Μοράτα (70’) έφερε τη νίκη. Αήττητη εντός έδρας με 11 νίκες και 2 ισοπαλίες. Τιμωρημένος ο φορ Μοράτα (22/7, 4 ασίστ), εκτός ο στόπερ Κάσερες (10/1), δύσκολα θα αγωνισθεί ο μέσος Πίρλο (15/3, 3 ασίστ) και αμφίβολος ο μέσος Πογκμπά (22/7, 2 ασίστ). Η Τζένοα είχε ευκαιρίες με την Κιέβο, δεν ήταν αποτελεσματική, όμως κι έχασε (δύο γκολ στο 2ο ημίχρονο). Χωρίς νίκη στα τελευταία τρία (0-2-1), απομακρύνεται από την εξάδα. Τιμωρημένοι ο μεσοεπιθετικός Φάλκε (21/6, 3 ασίστ) και ο δ. μπακ/χαφ Ρινκόν (18/0), δύσκολα ο μέσος Τίνο Κόστα (2/0) και ο στόπερ Αριάουντο (2/0 με Σασουόλο). Στην έδρα της Γιουβέντους έχει 3 ήττες και 2 ισοπαλίες την τελευταία πενταετία.\nΛΑΤΣΙΟ – ΒΕΡΟΝΑ\nΧ = 4,30\nΠέντε σερί νίκες η Λάτσιο\nΤέσσερα παιχνίδια αήττητη η Βερόνα\nΗ Λάτσιο ανέβαζε στροφές όσο περνούσε η ώρα, ήταν καλύτερη της Τορίνο, σκόραρε δις μετά το 70, δίκαιη νίκη 2-0. Πέντε σερί νίκες (5/6 No Goal) για την ομάδα του Στέφανο Πιόλι, εντυπωσιάζει΄. Οχι μόνο βρίσκεται στην 3η θέση, αλλά απέχει μόλις 1 βαθμό από τη 2η Ρόμα. Η όρεξη έχει ανοίξει για τα καλά, σκοράρει με μεγάλη ευκολία (12 γκολ στα 6 τελευταία ματς). Στα 8 πιο πρόσφατα παιχνίδια εντός έδρας με αντίπαλο τη Βερόνα μετράει 6 νίκες και 2 ισοπαλίες. Σταθερά εκτός ο φορ Τζόρτζεβιτς (20/7). Η Βερόνα σκόραρε στα πρώτα λεπτά των δύο ημιχρόνων (ο αειθαλής Λούκα Τόνι τα γκολ), δίκαιη νίκη 2-0 επί της Νάπολι. Με σερί 2 νίκες και ισάριθμες ισοπαλίες, αποδεικνύει ότι δεν πρόκειται να μπλέξει με τον υποβιβασμό, έχει βελτιωθεί επιθετικά (5/6 Goal – Goal). Τιμωρημένοι ο μέσος Σάλα (8/1) και ο φορ Γκόμες (19/2, 2 ασίστ), εκτός ο Μεξικανός στόπερ Ράφα Μάρκες (20/0), δύσκολα ο μέσος Ιονίτα (17/2).\nΝΑΠΟΛΙ – ΑΤΑΛΑΝΤΑ\nΗ Νάπολι 3 παιχνίδια χωρίς νίκη στην Ιταλία\nΑπό δυο λευκές ισοπαλίες η Αταλάντα\nΗ Νάπολι ήταν κάκιστη στη Βερόνα, δέχθηκε γκολ στην αρχή και των δύο ημιχρόνων, δίκαιη ήττα με 2-0. Χωρίς νίκη στα τελευταία τρία (1 ισοπαλία και 2 ήττες), έπεσε στη 4η θέση. Απέχει 3 βαθμούς από την 3η Λάτσιο που αυτή τη στιγμή παίρνει το τρίτο εισιτήριο για το Τσάμπιονς Λιγκ, με τον τεχνικό Ράφα Μπενίτεθ να τα βάζει με τους παίκτες του και τον ιδιοκτήτη, Ντε Λαουρέντις να… απαιτεί δυνατό φίνις. Την Πέμπτη έπαιζε στην έδρα της Ντινάμο Μόσχας για το Γιουρόπα. Τρεις νίκες και 1 ήττα, στις 4 φορές που υποδέχθηκε την Αταλάντα την τελευταία πενταετία. Τιμωρημένοι ο στόπερ Αλμπιόλ (25/0) και ο αρ. μπακ Γκουλάμ (14/0, 2 ασίστ), αμφίβολοι ο μέσος Γκαργκάνο (17/0) και ο στόπερ Κουλιμπαλί (20/1). Η Αταλάντα ήταν καλύτερη της Ουντινέζε, τη σταμάτησε ο Ελληνας γκολκίπερ Καρνέζης, μετά το 76’ έμεινε με δέκα και γύρισε πίσω να διαφυλάξει το 0-0. Δεύτερη «λευκή ισοπαλία» με τον Εντι Ρέια στον πάγκο, έδειξε σημάδια βελτίωσης, αν και δεν έχει νίκη στα τελευταία 6 (2 ισοπαλίες και 4 ήττες). Τέσσερις βαθμούς πάνω από τη ζώνη υποβιβασμού, υπάρχει βαθμολογικό άγχος. Τιμωρημένος ο αμ. μέσος Καρμόνα (25/0), εκτός ο δ. μπακ/χαφ Ραϊμόντι (6/0).\nΣΑΜΠΝΤΟΡΙΑ – ΙΝΤΕΡ\nΗ Σαμπντόρια βλέπει Τσάμπιονς Λιγκ\nΑπό το κακό στο χειρότερο η Ιντερ αλλά έχει παράδοση στη Γένοβα\nΗ Σαμπντόρια γλίτωσε πέντε φορές από βέβαιο γκολ, έκανε το 1-0 στο 60’ και στη συνέχεια έφθασε εύκολα στο 2-0 εις βάρος της Ρόμα. Τρίτη σερί νίκη (4/5 Goal – Goal). Η απόσταση των 4 βαθμών από την 3η θέση «ανοίγει την όρεξη», για την έξοδο στο Τσάμπιονς Λιγκ. Αήττητη στην έδρα της με 6 νίκες και 7 ισοπαλίες. Δύσκολα θα αγωνισθούν ο μέσος Ρίτσο (13/1), ο μπακ Κατσιατόρε (10/0) και ο στόπερ Μουνιός (1/0, 13/0 Παλέρμο). Η Ιντερ «ξύπνησε» μετά το γκολ της Τσεζένα (30’), ισοφάρισε στο 48’, είχε κραυγαλέες ευκαιρίες για τη νίκη, αλλά έμεινε τελικά σο 1-1. Δεν έχει νίκη στα τελευταία 3 παιχνίδια, απογοητεύει, έμεινε 8 βαθμούς πίσω από τα ευρωπαϊκά εισιτήρια. Την Πέμπτη φιλοξενούσε τη Βόλφσμπουργκ για το Γιουρόπα Λιγκ. Στην έδρα της Σαμπντόρια μετράει 3 σερί νίκες (2011 0-2, 2013 0-2 και 2014 0-4). Εκτός οι μπακ Ναγκατόμο (9/0), Ζόναταν (2/0), Ντοντό (20/0, 2 ασίστ), δύσκολα ο μέσος Σακίρι (8/1, 2 ασίστ). Φέτος νίκησε στο κύπελλο στην έδρα της 2-0 τη Σαμπντόρια στις 21 Ιανουαρίου.\nΟΥΝΤΙΝΕΖΕ – ΦΙΟΡΕΝΤΙΝΑ\nΑπό 4 σερί νίκες εντός με Βιόλα η Ουντινέζε\nΣημάδια κόπωσης βγάζει η Φιορεντίνα\nΗ Ουντινέζε είχε δοκάρι στα πρώτα λεπτά με την Αταλάντα, αλλά ήταν κακή στην συνέχεια, την κράτησε όρθια ο Καρνέζης. Από το 76’ έπαιξε με παίκτη παραπάνω, αλλά δεν απείλησε. Τέσσερις βαθμοί στα τελευταία δύο ματς (3/4 Under), ο τεχνικός Αντρέα Στραματσιόνι είχε ζητήσει αντίδραση και την είδε. Δεν διεκδικεί κάτι, επί της ουσίας αδιάφορη βαθμολογικά. Προέρχεται από 4 σερί νίκες εντός έδρας με αντίπαλο τη Φιορεντίνα. Τιμωρημένος ο μέσος Μπαντού (18/0), αμφίβολος ο επ. μέσος Κονέ (19/1, 3 ασίστ). Η Φιορεντίνα δεν ήταν καλύτερη της Μίλαν, δέχθηκε (τυχερό) γκολ στο 56’, παρά το ότι παίζει διαρκώς «Πέμπτη – Κυριακή», βρήκε τη δύναμη και γύρισε το ματς στο 2-1 με δύο γκολ μετά το 80’. Με σερί 6 νίκες 3 ισοπαλίες και 1 ήττα, βλέπει ακόμη και θέση στο επόμενο Τσάμπιονς Λιγκ, καθώς από την 3η Λάτσιο απέχει 4 βαθμούς. Την Πέμπτη έπαιζε στη Ρώμη με τη Ρόμα για το Γιουρόπα Λιγκ. Αμφίβολοι ο στόπερ Σάβιτς (21/2) και ο μέσος Πισάρο (20/0, 3 ασίστ).\nΗ Φέγενορντ τα δίνει όλα για Τσάμπιονς Λιγκ\nΗ Αϊντχόφεν χωρίς άγχος για βαθμούς και γόητρο Με την ψυχή στο στόμα κέρδισε η Φέγενορντ 2-1 την ουραγό Ντόρντρεχτ. Εκμεταλλεύτηκε τα λάθη στο κέντρο της αντίπαλης άμυνας, πέτυχε το δεύτερο γκολ στο 92′ και λίγο έλειψε να ισοφαριστεί στο τέλος. Είχε σε καλή μέρα τον τερματοφύλακα Φερμέιρ, δεν έπεισε με την απόδοση της. Εχασε δύο βαθμούς στα 10 τελευταία εντός (Over τα 8 από αυτά). Εξέτισε ο Φαν Μπέικ (αμ., 24/1), εκτός ο Γουίλκσιρ (αμ., 16/0), αμφίβολοι Μποέτιους (εξτρέμ, 24/4), Καζίμ-Ρίτσαρντς (επ., 20/10-την τελευταία στιγμή θα αποφασιστεί η συμμετοχή του). Η Αϊντχόφεν προηγήθηκε νωρίς της Γκρόνινγκεν (11′), έχασε πέναλτι (27′), ισοφαρίστηκε (43′), αλλά πήρε τη νίκη 2-1 με γκολ στο 66′. Εκανε τα εύκολα δύσκολα, στο β’ ημίχρονο πάντως ήταν βελτιωμένη και διατήρησε την πρωτιά με το «+11» από τον Αγιαξ. Εχει 8 Over στα 9 πρόσφατα για το πρωτάθλημα, ανεξαρτήτως έδρας. Τραυματίστηκε, έχασε προπονήσεις, αλλά το πιο πιθανό είναι να προλάβει ο φορ Ντεπάι (23/16). Μόνιμα εκτός ο Γιόζεφζοον (εξτρέμ, 15/2). Συναρπαστικό το παιχνίδι του α΄ γύρου, η Αϊντχόφεν κέρδισε 4-3, με το νικητήριο γκολ να μπαίνει στο 90′ (1-2 το ημίχρονο). Η Φέγενορντ μετράει 4 σερί νίκες σε βάρος της Αϊντχόφεν και μία ήττα την τελευταία πενταετία, όλα τα παιχνίδια ήταν over, τα 3 στα 4-6 γκολ. Εχει μείνει στην ιστορία το Αϊντχόφεν – Φέγενορντ 10-0, της σεζόν 2010-11.\nΝΤΙΝΑΜΟ ΜΟΣΧΑΣ – ΖΕΝΙΤ\nΤα ρέστα της παίζει η Ντιναμό\nΗ Ζενίτ βολεύεται και με ισοπαλία\nΝτέρμπι κορυφής. Η Ντιναμό θέλει μόνο νίκη για να διατηρήσει ελπίδες διεκδίκησης του τίτλου ή έστω μιας εκ των θέσεων που οδηγούν στο Τσάμπιονς Λιγκ. Είναι 3η στη βαθμολογία, 10 πόντους πίσω από τη Ζενίτ και 5 από την ΤΣΣΚΑ αλλά με ένα παιχνίδι λιγότερο. Και οι δύο ομάδες την Πέμπτη είχαν αγώνες για το Γιουρόπα Λιγκ. Η Ντιναμό φιλοξενούσε την Νάπολι από την οποία είχε ηττηθεί 3-1 στο πρώτο παιχνίδι. Η Ζενίτ αγωνίζονταν στην Ιταλία με την Τορίνο την οποία είχε νικήσει στο πρώτο παιχνίδι 2-0. Για το πρωτάθλημα Ρωσίας στραβοπάτησαν την Κυριακή καθώς δεν είναι ακόμη έτοιμες για συνεχόμενα παιχνίδια. Η Ντιναμό ηττήθηκε εκτός 1-0 από την Σπαρτάκ Μόσχας με αυτογκόλ του Ντούγκλας στο 59΄. Η Ζενίτ παραχώρησε εκτός ισοπαλία 1-1 στην Τορπέντο. Προηγήθηκε με τον Χουλκ στο 35΄ και δέχτηκε την ισοφάριση στις καθυστερήσεις. Στα δύο παιχνίδια που έδωσαν με την επανέναρξη του πρωταθλήματος Ρωσίας η Ντιναμό νίκησε 3-1 την Ούφα και ηττήθηκε 0-1 από Σπαρτάκ. Η Ζενίτ νίκησε εντός 3-0 την Ουράλ και εκτός έμεινε στο 1-1 με Τορπέντο. Η Ντιναμό δεν μπορεί να υπολογίζει στον τραυματία μέσο Ντενίσοφ και η Ζενίτ στους τραυματίες Ανιουκόφ (αμ.), Φαϊζούλιν (μέσος), Κερζακόφ (επιθ.). Στις 7 τελευταίες μεταξύ τους αναμετρήσεις οι δύο ομάδες έχουν από 3 νίκες και 1 ισοπαλία. Πέρυσι η Ντιναμό εντός παραχώρησε ισοπαλία 1-1 και εκτός νίκησε 3-0. Στο παιχνίδι του α΄ γύρου η Ζενίτ επικράτησε δύσκολα 3-2.\nΦΕΝΕΡΜΠΑΧΤΣΕ – ΜΠΕΣΙΚΤΑΣ\nΗ Φενέρ έχει να χάσει 10 ματς από την Μπεσίκτας\nΗ «κουρασμένη» Μπεσίκτας θέλει νίκη για να μείνει στην κορυφή\nΤοπικό ντέρμπι. Κλειστό μέρος της εξέδρας λόγω τιμωρίας, δεν πήραν εισιτήρια οι φιλοξενούμενοι για αποφυγή επεισοδίων. Πολύ κακή εμφάνιση η Φενέρμπαχτσε στην έδρα της Γκεντσλέρ, δέχτηκε 2 γκολ αντί για 5 (τυχερή, αλλά και σε καλή μέρα ο γκολκίπερ Ντεμιρέλ), δεν απέφυγε όμως στο τέλος την ήττα με 2-1. Δεύτερη αποτυχία στα 4 πρόσφατα ματς για την ομάδα του Ισμαΐλ Καρτάλ, στο «-4» από την κορυφή όπου βρίσκεται η αντίπαλος της Μπεσίκτας, δεν υπάρχουν περιθώρια για νέες απώλειες. Καλή προϊστορία με 6 νίκες και 4 ισοπαλίες κόντρα στην Μπεσίκτας από το 2006 και έπειτα σε ματς πρωταθλήματος. Τραυματίας ο αριστερός μπακ Καλντιρίμ (9/0), στην αποστολή ο πλάγιος μέσος Ποτούκ (21/2). Η Μπεσίκτας δεν χαρίστηκε ούτε μία στιγμή στην Καϊσέρι Ερσίγεσπορ, έβγαλε πολλές επιθέσεις στα αντίπαλα καρέ και με την «τριπλέτα» Σαχάν-Τορέ-Μπα να βρίσκεται με… κλειστά μάτια, έφτασε σε ευρεία νίκη με 5-1. Πέρασε στην πρώτη θέση η ομάδα του Σλάβεν Μπίλιτς, αντέχει στο βεβαρημένο πρόγραμμα σε Τουρκία και Ευρώπη. Την Πέμπτη έπαιζε εντός έδρας με την Κλαμπ Μπριζ για το Γιουρόπα Λιγκ (ήλπιζε σε πρόκριση). Μόνο σε ένα φετινό ματς εκτός έδρας πρωταθλήματος δεν έχει σκοράρει (10 νίκες και 2 ήττες), ενώ στο «Σουκρού Σαράτσογλου» μετράει 3 διαδοχικά Over. Τραυματίες ο δεξιός μπακ Κουρτουλούς (19/0), ο αριστερός μπακ Κοϊμπάσι (12/0), ο στόπερ Σίβοκ (8/0) και οι μέσοι Σόσα (18/3), Χάτσινσον (21/1), στην αποστολή ο γκολκίπερ Ζενγκίν (16/0).


Τα 5 καλύτερα ξενοδοχεία 5 αστέρων - St. Andrews\nΤα καλύτερα ξενοδοχεία 5 αστέρων - St. Andrews, Σκωτία\nSt. Andrews - Ξενοδοχεία 5 αστέρων\nSt. Andrews: Άλλα ξενοδοχεία εκεί κοντά (11)\n32,6 χλμ. από St. Andrews\nΝο 1 από 2 ξενοδοχεία: Gullane\n39,7 χλμ. από St. Andrews\nΝο 2 από 9 ειδικά καταλύματα: Περθ\n25,9 χλμ. από St. Andrews\nΝο 1 από 11 ειδικά καταλύματα: Νταντί\n31,8 χλμ. από St. Andrews\nΝο 2 από 15 B&B: Φόρφαρ\n38,7 χλμ. από St. Andrews\nΝο 32 από 49 B&B: Περθ\n39,4 χλμ. από St. Andrews\nΝο 1 από 49 B&B: Περθ\n41,4 χλμ. από St. Andrews\nΝο 1 από 4 B&B: Alyth\n42,8 χλμ. από St. Andrews\nΝο 2 από 8 B&B: Haddington\n44,3 χλμ. από St. Andrews\nΝο 1 από 13 ειδικά καταλύματα: Blairgowrie\n46,9 χλμ. από St. Andrews\nΝο 7 από 231 ειδικά καταλύματα: Εδιμβούργο\n47,0 χλμ. από St. Andrews\nΝο 110 από 400 B&B: Εδιμβούργο\n“Δεν θα υπάρχει τίποτα που θα επιθυμήσετε... ”\nΝο 10 από 17 ξενοδοχεία: St. Andrews\nΝο 8 από 17 ξενοδοχεία: St. Andrews


Καλή κίνηση με Παπαγεωργίου το Πάτραι - Εφημερίδα Γνώμη Υπεύθυνη ενημέρωση\n2 Σεπτεμβρίου 2021 19:57\nΣυνεχίζεται η μεταγραφική ενίσχυση για τον ΑΠΣ Πάτραι, που προχώρησε στην απόκτηση του Βασίλη Παπαγεωργίου από τον ΠΑΟ Βάρδας. Ο νεαρός μέσος ανακοινώθηκε από τους “πράσινους” που προσέθεσαν ένα ακόμη δυνατό γρανάζι στη μεσαία γραμμή τους.\n“Ο ΑΠΣ ΠΑΤΡΑΙ, ανακοινώνει την απόκτηση του ποδοσφαιριστή Βασίλη Παπαγεωργίου, ο οποίος την σεζόν που μας πέρασε αγωνίστηκε στο πρωτάθλημα της Γ΄Εθνικής με τη φανέλα του ΠΑΟ Βάρδας.\nΟ νεαρός μέσος έχει αγωνιστεί επίσης στον Ολυμπιακό Πειραιώς και στην Παναχαϊκή.\nΤον καλωσορίζουμε στις τάξεις του συλλόγου και του ευχόμαστε να είναι υγιής και να συμβάλλει στην επίτευξη των στόχων μας”.


Πυξίδα: 07/01/2012 - 08/01/2012\nBy panosgn στις Ιουλίου 30, 2012 Δεν υπάρχουν σχόλια:\n[panosgn: το αναδημοσιεύω όπως το βρήκα, χωρίς σχόλια. Ο καθένας ας κάνει τα δικά του και ας κρατήσει ό,τι του είναι χρήσιμο. Σε αυτό το ιστολόγιο δημοσιεύονται όλες οι απόψεις, φτάνει να έχουν μια στοιχειώδη τεκμηρίωση και να μην είναι υβριστικές. Δε σημαίνει ότι υποχρεωτικά συμφωνούμε με όλες.]\nΜέσα σε αυτή την ενότητα θα βρείτε σημαντικό οπτικοακουστικό υλικό, και παράλληλα θα επιχειρήσω να αναζητήσω τα βαθύτερα αίτια της κρίσης, με ποιον τρόπο συνδέονται και ποιά συμφέροντα η πρόσωπα κρύβονται πίσω απο τις κουρτίνες της παγκοσμιοποίησης προσπαθώντας να .... επιβάλουν μια Νέα Τάξη Πραγμάτων.\nBy panosgn στις Ιουλίου 13, 2012 Δεν υπάρχουν σχόλια:\nΓνώριζαν το 1934 οι γιατροί ότι ο καρκίνος προκαλείται από ιό; Και πέτυχαν να τον θεραπεύσουν 100%; Αυτό ισχυρίζεται ο συγγραφέας Barry Lynes, βασισμένος σε ιστορικά στοιχεία και αποδείξεις.Έπρεπε όμως να περάσουν σχεδόν 80 χρόνια για να πληροφορηθούμε από χείλη επιστημόνων ότι αρκετές μορφές καρκίνου θα πρέπει πλέον να αναγνωριστούν ως μεταδοτικές νόσοι. Και μάλιστα ότι οφείλονται σε μόλυνση από ιούς, μικρόβια και παράσιτα, άρα μπορούν και να προληφθούν και να θεραπευθούν.\nΗ εξειδικευμένη σε θέματα ογκολογίας και μεταδοτικών νοσημάτων αγγλική ιατρική επιθεώρησηThe Lancet ανακοίνωσε πρόσφατα τα τελευταία συμπεράσματα για τον καρκίνο, βασισμένα σε στοιχεία του Διεθνούς Οργανισμού Ερευνών για τον Καρκίνο (International Agency for Research on Cancer), ο οποίος αποτελεί τμήμα του Παγκόσμιου Οργανισμού Υγείας (World Health Organization –WHO). Οι επιστήμονες εξέτασαν τα ποσοστά εμφάνισης 27 διαφορετικών μορφών καρκίνου σε 184 χώρες και αναγνώρισαν τον καρκίνο ως μια μεταδοτική ασθένεια. Οι στατιστικές έδειξαν ότι μία στις έξι περιπτώσεις νέων κρουσμάτων καρκίνου που εμφανίστηκαν το 2008 οφείλεται σε λοιμώξεις από μικρόβια, ιούς και παράσιτα. Αυτό σημαίνει ότι περίπου 2.000.000 νέα περιστατικά καρκίνου κάθε χρόνο προκαλούνται από μολυσματικούς παράγοντες που είναι σε μεγάλο βαθμό θεραπεύσιμοι, όπως αναφέρει και το BBC.\nBy panosgn στις Ιουλίου 04, 2012 Δεν υπάρχουν σχόλια:\nΕτικέτες Για δες αυτό, Επιστήμη, Θέματα\nΣτοιχεία για τη σπατάλη φαγητού (όταν κάποιοι πεινάνε)\nΗ νέα οικονομική αριστοκρατία και η επανάσταση.\nΤην ώρα που οι κυβερνήσεις του κόσμου κλείνουν σχολεία, απολύουν εργαζομένους και περικόπτουν την φροντίδα στους ανήμπορους, η οικονομική ολιγαρχία που κυβερνά τον πλανήτη, αυξάνει τον πλούτο και την δύναμή της.\nΤα εισοδήματα των κορυφαίων CEOs των τραπεζών, αυξήθηκαν κατά 12% το 2011, σύμφωνα με ανάλυση των 15 μεγαλύτερων τραπεζών, που έκανε το ερευνητικό ινστιτούτο Equilar. Πρόκειται για στελέχη που εισέπραξαν κατά μέσο όρο $12.8 εκατ. ο καθένας, την ώρα που οι τραπεζικές μετοχές και τα κέρδη των περισσότερων τραπεζών συρρικνώθηκαν.\nΣτη κορυφή της λίστας των πιο ακριβοπληρωμένων στελεχών βρέθηκε για μια ακόμη φορά ο επικεφαλής της JPMorgan Chase Jamie Dimon, που το 2011 εισέπραξε $23.1 εκατ. Μια αύξηση δηλαδή της τάξης του 11% από το 2010. Και αυτό, την ώρα που η συγκεκριμένη τράπεζα ανακοίνωνε απώλειες δισεκατομμυρίων σε κερδοσκοπικές δραστηριότητες.\nΟι κυβερνήσεις του κόσμου έχουν επανειλημμένα διασώσει αυτές τις τράπεζες, προσφέροντας τις τρισεκατομμύρια.\nΈχουν επιδοτήσει σε μεγάλο βαθμό αυτές τις τεράστιες ιδιωτικές επιχειρήσεις και είναι έτοιμες να το ξανακάνουν αν τυχόν χρειαστεί.\nBy panosgn στις Ιουλίου 03, 2012 Δεν υπάρχουν σχόλια:\nΠαγκοσμιοποίηση - Η Νέα Τάξη Πραγμάτων. Τι είναι ε...\nΣτοιχεία για τη σπατάλη φαγητού (όταν κάποιοι πειν...


Κανελλόπουλος Βασίλης | Συγγραφείς, έργα και σκηνοθέτες\nΑΡΤΟΥΡΟ ΟΥΪ. Θέατρο Σχεδία\nPosted on January 3, 2009. Filed under: Brecht Bertolt, ΑΡΤΟΥΡΟ ΟΥΙ, Θέατρο Σχεδία, Κανελλόπουλος Βασίλης |\nΜπέρτολτ Μπρεχτ ΑΡΤΟΥΡΟ ΟΥΙ\nΜετάφραση Μπενέτα Οικονόμου – Βασίλης Κανελλόπουλος. Σκηνικά – κοστούμια: Οδυσσέας Καψάλως. Διανομή: Ελένη Μακρή (Αρτούρο Ούι), Ντίνος Ποντικόπουλος (Ρόμα), Χάικ Κασαρτζιάν (Ντόξμπορο), Κώστας Γεραντώνης (Ντάλφιτ, ηθοποιός), Ανδρονίκη Αβδελιώτη (Ντοκ Νταίζη), Κωνσταντίνα Μάρα (εικονολήπτης), Τζίνα Αποστολοπούλου (παρουσιάστρια) και Μαρίνα Νατιώτη.\nΠολιτικό Θέατρο. Διάρκεια 90′\nΣΧΕΔΙΑ. Βουτάδων 34, Γκάζι, 2103477448\nΑπόγ: Κυρ. 4 μ.μ. Βραδ: Πέμ., Παρ., Σάβ., Δευτ. 9.15 μ.μ. € 15, φοιτ.: € 10, κάθε Κυρ., Δευτ. η είσοδος είναι ελεύθερη. Διάρκεια: 90′.\nΜε το έργο η παράσταση προσπαθεί να εμβαθύνει στο πως μπορεί να οπλιστεί η δημοκρατία για να αντιμετωπίσει τις απειλές. Ποιος είναι ο καλύτερος τρόπος λήψης των αποφάσεων. Για τον Μπρεχτ κανένα «σύστημα» δεν είναι αδιάβλητο, όλα είναι επιρρεπή στη χειραγώγηση. Όλα έχουν αδυναμίες, μόνο η ενεργή συμμετοχή μας τα προστατεύει. Μας αποκαλύπτει ότι η πολιτεία δεν είναι επιχείρηση, άρα βασικός της στόχος δεν είναι ούτε η εξυπηρέτηση των ιδίων της συμφερόντων, ούτε και η μεγιστοποίηση του κέρδους. Όταν όμως γίνεται επιχείρηση τότε το “καλό όνομα” έχει μεγαλύτερη αξία από τους θεσμούς. Τότε οι θεσμοί την υπηρετούν, δεν ελέγχουν, ούτε συνδράμουν την κοινωνία για την όποια αδικία υφίσταται. Και τελικά, εκεί όπου δεν υπάρχουν κανόνες ή όπου ατονούν, ισχύει ο νόμος της ζούγκλας με ανθρώπους στο ρόλο του ζώου.\nΤο έργο μας είναι ένα παιχνίδι σκακιού, μόνο με τα βασικά πιόνια. Επιδεικτικά απουσιάζουν τα περισσότερα, δηλαδή η κοινωνία. Το μένος εναντίον της συσπειρώνει τους ανθρώπους της εξουσίας, που συνήθως αγνοούν τη ζωή των άλλων, αλλά βρίσκουν τη ζωή εν γένει διασκεδαστική, ενδιαφέρουσα, με στόχους αλλά χωρίς κανόνες. Η γυναίκα Αρτούρο Ούι σαν επινόηση -όχι για πρόκληση- συμβάλλει στην ανάδειξη μιας εξουσίας ανεξαρτήτως φύλου. Δημιουργεί πρόκληση για μια διαφορετική διαμεσολάβηση όταν αμφισβητεί το κέντρο βάρους του κέρδους. Ο εξωραϊσμός του φονιά πρέπει να αποτραπεί και η διαδικασία του εξωραϊσμού να φανερωθεί. Ο δράστης να πάρει τη θέση που του αρμόζει στην ιστορία. Οι ρομαντικοί μύθοι να μην είναι το μέτρο για τον ηρωισμό, αλλά ο τρόπος να γελοιοποιηθεί ο ήρωας-σφαγέας. Το ζήτημα της “αποστασιοποίησης-παραξένισμα” αποδίδεται στην παράσταση μέσα από τις κωμικές δυνατότητες, που δίνει ο μοναχικός και απονευρωμένος “κόσμος” του έργου.


«Η επιτυχία δεν έχει όριο ηλικίας»: Οι 50 πιο επιτυχημένες γυναίκες άνω των 50 σύμφωνα με το περιοδικό Forbes | Jenny.gr\nΕπιστήμονες, επιχειρηματίες, δημιουργοί που ξεχωρίζουν μέσα από μια πρωτότυπη δράση. Οι γυναίκες σε οποιαδήποτε ηλικία, έχουν τη δύναμη να αλλάξουν τον κόσμο και το περιοδικό Forbes υμνεί όσες μετά τα 50 τους, συνεχίζουν να ασκούν τη μεγαλύτερη επίδραση παγκοσμίως. Όταν μάλιστα, όλες μαζί, ενώσουν τις δυνάμεις τους, παράγουν ένα δυνατό κίνημα που καταρρίπτει τον μύθο πως μία γυναίκα είναι πιο ενεργή και δυναμική στο πρώτο μισό της ζωής της.\nΗ επιτυχία δεν έχει όριο ηλικίας και αυτό το αποδεικνύει έντονα το γυναικείο φύλο μέσα από την πρόσφατη λίστα του περιοδικού Forbes. Το περιοδικό δημοσίευσε τα ονόματα 50 επιτυχημένων γυναικών που είναι άνω των 50 ετών στις ΗΠΑ κι έχουν καταφέρει να έχουν τη μεγαλύτερη επίδραση στον κόσμο μέσα από το έργο τους. Πρώτη στη λίστα βρίσκεται η Kamala Harris και δεν απορεί κανείς γι' αυτό μετά από όλα όσα έχει πετύχει μέχρι σήμερα.\nΌπως επισημαίνεται στο περιοδικό: «Για αυτές τις δυναμικές γυναίκες, το να μεγαλώνεις σημαίνει να γίνεσαι πιο σοφός και πιο τολμηρός. Έτσι εξελίσσονται οι επιχειρηματίες, οι ηγέτες και οι δημιουργοί που αποτελούν μέρος ενός συναρπαστικού κινήματος που επαναπροσδιορίζει το δεύτερο μισό της ζωής και αποδεικνύει ότι η επιτυχία δεν έχει όριο ηλικίας». Οι γυναίκες αυτές εναντιώθηκαν στις όποιες δυσκολίες παρουσιάστηκαν σαν εμπόδια μπροστά τους και παρουσίασαν σημαντική επιτυχία και διάκριση στον επιχειρηματικό χώρο. Τα όσα τόλμησαν, είναι αξιοθαύμαστα κι ένας καλός λόγος έμπνευσης για τις υπόλοιπες.\nΜετά την 56χρονη αντιπρόεδρο των ΗΠΑ, δεύτερη στη λίστα έρχεται η 64χρονη Julie Wainwright, η οποία είναι ιδρύτρια και διευθύνουσα σύμβουλος της The RealReal, μίας εταιρείας με κοσμήματα. Την τρίτη θέση καταλαμβάνει η Kim Ng καθώς σε ηλικία 52 ετών, ανέλαβε καθήκοντα γενικής διευθύντριας στην ομάδα μπέιζμπολ Miami Marlins.\nΗ λίστα υμνεί όλες εκείνες τις γυναίκες που αποδεικνύουν πως, μεγαλώνοντας, μπορείς να κάνεις περισσότερα, διαλύοντας οποιοδήποτε στερεότυπο μπαίνει ως φρένο μπροστά στην επιτυχία και τη διάκριση!\nΜετά τις τρεις πρώτες διακεκριμένες γυναίκες της λίστας Forbes, σειρά έχουν οι:\n- María Elvira Salazar - Βουλευτής της Florida - 59 ετών\n- Liz Cheney - Βουλευτής από το Wyoming - 54 ετών\n- Ina Garten - Chef, έχει τηλεοπτική εκπομπή - 73 ετών\nFORBES KAMALA HARRIS ΕΠΙΤΥΧΗΜΕΝΕΣ ΓΥΝΑΙΚΕΣ ΑΝΩ ΤΩΝ 50


Cooking Helena: Μαρτίου 2014\nΚαι καλαμάρι …\n… δες κι εμέ, δες κι εμέ το παλληκάρι.\nΜούρη πουλάνε, τις εκπομπές και τα βιβλία τους. Και μην ξοδεύεσαι χρυσοπληρώνοντας καθαρισμένα καλαμάρια, κομμένα σε ροδέλες ή ήδη προμαγειρεμένα. Μ’ ένα κιλό ακαθάριστα και μια κούπα ρύζι, θα φάτε βασιλικά και οι τέσσερις σας. Κι όχι μόνο αυτό, αλλά θα κάνεις τρισευτυχισμένες και τις γάτες της γειτονιάς …\n500 ml ζωμός λαχανικών (ή 1 ζελεδάκι και νερό)\nΓια να καθαρίσουμε τα καλαμάρια, διαχωρίζουμε αρχικά το κεφάλι από το σώμα, τραβώντας το. Στη συνέχεια αδειάζουμε το εσωτερικό του καλαμαριού και τραβάμε προσεκτικά το διάφανο κόκκαλο που βρίσκεται στη ράχη του. Αν θέλουμε, απομακρύνουμε και τη σκουρόχρωμη μεμβράνη που καλύπτει το σώμα του καλαμαριού.\nΌσο για το κομμάτι που αφαιρέσαμε αρχικά, ανάμεσα στα πλοκάμια υπάρχει ένα σκληρό “δόντι”, το οποίο βγάζουμε τραβώντας το. Κόβουμε με ψαλίδι το κομμάτι λίγο κάτω από τα πλοκάμια.\nΖεσταίνουμε σε βαθύ τηγάνι ή σωτέζα 4 κουταλιές λάδι και ροδίζουμε, σε μέτρια φωτιά, το κρεμμύδι. Ρίχνουμε το σκόρδο και το καρότο και τα σωτάρουμε μαζί για 3΄-4΄. Στη συνέχεια ρίχνουμε το ρύζι και συνεχίζουμε το σωτάρισμα για 5΄μέχρι να γυαλίσει. Προσθέτουμε τα καλαμάρια και το κρασί και τα αφήνουμε μέχρι να εξατμιστεί το κρασί, ανακατεύοντας πού και πού.\nΡίχνουμε τη ντομάτα και το ζελεδάκι του ζωμού, αλατοπιπερώνουμε και ανακατεύουμε ξανά. Αρχίζουμε τώρα να προσθέτουμε λίγο-λίγο το νερό (ή το ζωμό), το οποίο φροντίζουμε να διατηρούμε ζεστό. Μόλις απορροφάται από το ρύζι ξαναρίχνουμε, ανακατεύοντας ελαφρά. Συνεχίζουμε με τον ίδιο τρόπο μέχρι το ρύζι να μαλακώσει και να χυλώσει, κάτι που χρειάζεται συνήθως περίπου 20΄. Απομακρύνουμε από τη φωτιά και αφήνουμε το ριζότο να ηρεμήσει για 1΄-2΄.\nΣερβίρουμε αμέσως, ραντίζοντας με λίγο λάδι και πασπαλίζοντας, προαιρετικά, με ψιλοκομμένο μαϊντανό.\nΠού ’ναι …\n… Όχι τα χρόνια, ωραία χρόνια. Αυτά παρήλθαν. Μάλλον ανεπιστρεπτί, ίσως και να ξανάρθουν.\nΌσο για τις απαντήσεις, ποικίλλουν ανάλογα με τη διάθεση και τις αντοχές της στιγμής και κυμαίνονται από χρηστικές – στη μύτη σου, κάλεσε το κινητό να παίξουμε τον κρυμμένο θησαυρό, μάλλον ξέχασες το τσαντάκι στο αυτοκίνητο/γραφείο/λεωφορείο, θυμήσου να σου πάρω το μπρελόκ που του σφυρίζεις κι απαντάει - μέχρι καλτ και ομοιοκατάληκτες – πού; στ’ αμπέλι του παππού ή εκεί που κλ… η αλεπού.\nΔουλεύουμε μαζί το ηλιέλαιο, το νερό, το χυμό, τη ζάχαρη, το ξύσμα και τα κανελλογαρύφαλλα, μέχρι να λιώσει η ζάχαρη. Ρίχνουμε λίγο-λίγο το αλεύρι, μαζί με το μπέικιν και τη σόδα, ανακατεύοντας για να μη δημιουργηθούν σβώλοι. Τελευταίες ρίχνουμε τις σταφίδες και ανακατεύουμε καλά το μίγμα, που πρέπει να είναι λείο και ρευστό. Λαδώνουμε και αλευρώνουμε αντικολλητικό ταψί με διάμετρο 28-30 εκ. και αδειάζουμε τη ζύμη.\nΠασπαλίζουμε με μπόλικο σουσάμι και ψήνουμε τη φανουρόπιτα σε προθερμασμένο φούρνο, στους 180 βαθμούς κελσίου, για 50΄ περίπου. Βυθίζουμε λοξά ένα μαχαίρι στο κέντρο του γλυκού και, αν δε βγει στεγνό, ψήνουμε για 10΄ακόμη.\nΜπορούμε να εμπλουτίσουμε τη ζύμη κατά βούληση, προσθέτοντας καρύδια, κονιάκ, μοσχοκάρυδο ή ό,τι άλλο μας αρέσει, φροντίζοντας ο αριθμός των υλικών να παραμένει μονός για να διατηρηθεί η “μαγική” δύναμη της φανουρόπιτας.\nΉλιε, ήλιε αρχηγέ …\nΒράζουμε τις χυλοπίτες 1΄ λιγότερο από το χρόνο που αναγράφεται στη συσκευασία. Παράλληλα ζεσταίνουμε σε μικρό τηγάνι 4 κουταλιές από το λάδι και το ζουμί από τις αγκινάρες και ρίχνουμε τις αγκινάρες, τα κουκουνάρια, αν τα χρησιμοποιήσουμε, και τις ντομάτες κομμένες σε κύβους. Τα σωτάρουμε για 5΄και ρίχνουμε τις ελιές και τις πιπεριές.\nΤα σιγομαγειρεύουμε όλα μαζί για 4΄-5΄, σουρώνουμε τις χυλοπίτες και στην ίδια κατσαρόλα τις ανακατεύουμε με τη σάλτσα.\n… Όχι, καλέ μου, δεν είσαι εσύ και μην αρπάζεσαι αμέσως γιατί καρφώνεσαι - ως γνωστόν, ο έχων τη μύγα μυγιάζεται. Εξάλλου, εσένα άλλος είναι ο επίσημος τίτλος σου. Ιωάννης ο Ακτήμων, από 25ετίας κεχρισμένος και ουδόλως άχρηστος.\nΦτωχογιάννης είναι ο μπακαλιάρος, γνωστός κι ως ψάρι του βουνού αλλά κυρίως ως ψάρι του φτωχού. Γιατί, απ’ όταν ανακαλύφθηκε το πάστωμα –τα μυστικά του οποίου γνωρίζει όσο κανείς ο κάθε πάστωρ - το ψάρι έπαψε να είναι προνόμιο μόνο των πλουσίων ή των νησιωτών.\nΌλη δόξα όλη χάρη ξημέρωσε και σήμερα λοιπόν, και τα τηγάνια πήραν φωτιά σ’ όλη τη γειτονιά. Κι η μυρωδιά του σκόρδου που αναδύεται απ’ όλες τις κουζίνες σίγουρα θα έχει φτάσει μέχρι το Βεζούβιο και την Τρανσυλβανία – ούτε οι δεκαρούλες μας θα κινδυνέψουν απ’ τη Μάτζικα, ούτε το λιγοστό αίμα μας απ’ τους βρυκόλακες.\nΕμείς όμως θα τη σπάσουμε την παράδοση φέτος. Ούτε κουρκούτια και βαριά τηγανητά ούτε σκορδαλιές-ανθρωποδιώχτρες.\nΘα τον φτιάξουμε και φέτος το μπακαλιάρο του εθίμου αλλά αλλιώς …\nΞαρμυρίζουμε ή ξεπαγώνουμε αποβραδίς το μπακαλιάρο. Καθαρίζουμε τα πράσα και τα κρεμμυδάκια και τα κόβουμε σε ροδέλες. Ζεσταίνουμε 4 κουταλιές λάδι σε βαθύ τηγάνι ή σωτέζα και σωτάρουμε τα κρεμμυδάκια για 5΄. Ρίχνουμε και τα πράσα και τα σωτάρουμε όλα μαζί για άλλα 5. Αλατοπιπερώνουμε, ρίχνουμε λίγο ζεστό νερό, σκεπάζουμε και σιγοβράζουμε μέχρι να μαλακώσουν τα πράσα (περίπου 15΄). Ρίχνουμε τη ντομάτα και τα μυρωδικά και αφήνουμε να βράσουν όλα μαζί για άλλα 10΄.\nΛαδώνουμε καλά ένα μεγάλο ταψί και στρώνουμε το μπακαλιάρο, αφού τον αλατοπιπερώσουμε καλά. Από πάνω απλώνουμε τα πράσα με τη σάλτσα τους και κουνάμε το ταψί για να πάνε παντού. Πασπαλίζουμε με πάπρικα και ραντίζουμε με ελαιόλαδο.\nΨήνουμε το φαγητό σε προθερμασμένο φούρνο, στους 180 βαθμούς κελσίου, μέχρι να ψηθούν τα πράσα και να μείνει το φαγητό σχεδόν μόνο με το λάδι του (περίπου 40΄).\n… Έτσι μας απαντούσες κάθε φορά που σε ρωτάγαμε “τι είσαι;”. Τέντωνες τα χέρια σου πάνω απ’ το κεφάλι όσο πιο πολύ μπορούσες και φώναζες “γίγαντααας”. Ήσουν δεν ήσουν τριών χρονών, ένα τόσο δα φασολάκι, ένα μπαρμπουνοφάσουλο που έφτανε να σηκώσει ψηλά τα στρουμπουλά μπρατσάκια του για να γίνει γίγαντας …\n1 κιλό χόρτα διάφορα (σέσκουλα, λάπατα, σπανάκι, καυκαλήθρες)\nΜουλιάζουμε τους γίγαντες αποβραδίς. Τους βάζουμε σε κατσαρόλα με κρύο νερό, τους βράζουμε για 5΄, τους στραγγίζουμε και τους ξεπλένουμε. Γεμίζουμε ξανά την κατσαρόλα κατά τα 2/3 με νερό και, όταν ζεσταθεί, ρίχνουμε τους γίγαντες και τους βράζουμε για 40΄. Παράλληλα, πλένουμε τα χόρτα και τα χοντροκόβουμε.\nΖεσταίνουμε λάδι σε σωτέζα ή φαρδιά κατσαρόλα και σωτάρουμε τα ξερά κρεμμύδια και το καρότο για 5΄. Ρίχνουμε τα φρέσκα κρεμμυδάκια, τα πράσα και τα μυρωδικά, τα φέρνουμε 2-3 γύρες όλα μαζί και ρίχνουμε λίγα-λίγα τα χόρτα. Μόλις “πέσουν” σε όγκο τα πρώτα, βάζουμε και τα επόμενα και ανακατεύουμε ελαφρά.\nΒγάζουμε τους γίγαντες με τρυπητή κουτάλια σε μεγάλο, καλά λαδωμένο, ταψί και κρατάμε το νερό στο οποίο έβρασαν. Τους αλατοπιπερώνουμε, ρίχνουμε από πάνω και τα χόρτα και ανακατεύουμε προσεκτικά. Τέλος, ρίχνουμε το χυμό λεμονιού, 1 ποτήρι από το νερό που κρατήσαμε και λίγο λάδι ακόμη.\nΨήνουμε τους γίγαντες σε προθερμασμένο φούρνο, στους 180 βαθμούς κελσίου, για 1 ώρα και 10΄ προσθέτοντας, αν χρειαστεί κατά τη διάρκεια του ψησίματος, από το νερό των φασολιών που κρατήσαμε.\nΤον Κεμάλ πασά …\n… δεν τον ξέρω. Ξέρω τον Αλή πασά τον Τεπελενλή, πού ’πνιξε τη Φροσύνη. Ξέρω και τον Κουρτ(;) πασά, στον οποίο χρεώνεται συλλήβδην από τους Ηπειρώτες ο,τιδήποτε παμπάλαιο, πολυκαιρισμένο, ντεμοντέ ή άχρηστο με τη στερεότυπη φράση «ούούι, αυτό είν’ απ’ τον καιρό του Κούρπασα».\nΆντε να πω ότι ξέρω και τον Ιμπραήμ πασά, τον Πάργαλη, το βιολονίστα, που τον έμαθα ένα φεγγάρι που χάζευα το Σουλεϊμάνη.\nΤον Κεμάλ πασά, λοιπόν, δεν τον εξέρω. Έμαθα όμως για ένα γλυκό με τ’ όνομά του κι ανασκουμπώθηκα αμέσως …\nΑναμειγνύουμε όλα τα υλικά της ζύμης και τα ζυμώνουμε απαλά, μέχρι να έχουμε μιαν απαλή και ελαφρώς κολλώδη ζύμη. Κόβουμε μικρά κομμάτια από τη ζύμη, πλάθουμε στρογγυλά μπαλάκια και τα βάζουμε σε ταψί στρωμένο με λαδόκολλα. Ψήνουμε τα γλυκάκια σε προθερμασμένο φούρνο, στους 190 βαθμούς κελσίου, για 20΄-25΄, ή μέχρι να πάρουν χρυσοκόκκινο χρώμα και τα αφήνουμε να κρυώσουν.\nΒάζουμε τα υλικά για το σιρόπι σε βαθύ τηγάνι ή σωτέζα και, μόλις πάρουν βράση, ρίχνουμε τα γλυκάκια. Χαμηλώνουμε τη φωτιά και τα σιγοβράζουμε μαζί με το σιρόπι για 15΄.\nΣβήνουμε τη φωτιά και τα αφήνουμε μέσα στο σιρόπι, να κρυώσουν και να το τραβήξουν.\nΤα σερβίρουμε περιχύνοντάς τα με το υπόλοιπο σιρόπι (που μένει στο σκεύος) και πασπαλίζοντάς τα με τριμμένο φυστίκι Αιγίνης ή ινδοκάρυδο. Μπορούμε να τα συνοδέψουμε με παγωτό, κατά προτίμηση καϊμάκι. Είναι νοστιμότερα την επόμενη μέρα.\nΤελικά, αποδείχτηκε ότι και τον Κεμάλ πασά τον ξέρω. Γιατί η Wikipedia, η γνωστή ξερόλας απόγονος της Θείας Όλγας (της Θείας Όλγας ξέρεις) με πληροφόρησε ότι Κεμαλπασά ονομάζεται μια πόλη στην επαρχία της Σμύρνης, το βυζαντινό Νυμφαίον, αγαπημένο χειμερινό θέρετρο των βυζαντινών αυτοκρατόρων. Σήμερα, πάνω από 10 εταιρείες της περιοχής παράγουν και διακινούν το διάσημο ομώνυμο γλυκό τους. Τόσο το γλυκό όσο και η πόλη ονομάστηκαν έτσι προς τιμήν του Κεμάλ πασά, όπως αποκαλούν οι Τούρκοι τον πατερούλη τους Μουσταφά Κεμάλ Ατατούρκ.\nΒουρκωμένη Δευτέρα …\nΜωρή καλή κοπέλα …\nΌσο χαλβά κι αν έφαγες …\nΣαν πας …


ΑΘΛΗΤΙΚΟΙ ΨΙΘΥΡΟΙ: Βαρύ το κλίμα για Ντουμιτρέσκου\nΕντείνεται η προπονητολογία στον Πανθρακικό. Η ήττα από τον Ηρακλή έχει προκαλέσει εξελίξεις με τον Ίλιε Ντουμιτρέσκου να βρίσκεται κοντά στην αποχώρηση, χωρίς ωστόσο, να έχει ακουστεί εναλλακτική λύση για τον πάγκο της ομάδας.\nΣήμερα είναι προγραμματισμένη η συνέντευξη Τύπου του Ρουμάνου που αναμένεται με ιδιαίτερο ενδιαφέρον. Ο Ντουμιτρέσκου προετοιμάζει κανονικά την ομάδα για τον αγώνα με τον ΠΑΣ Γιάννινα, με σκοπό τη νίκη και την αλλαγή του κλίματος στην ομάδα.\nΓια τον αγώνα με τον ΠΑΣ αμφίβολη κρίνεται η συμμετοχή του Ντιαλό, ενώ θα απουσιάσουν οι Ολίσε, Αρσενίεβιτς, Βελάσκο, Ρομπέρ και Δραγανίδη λόγω τραυματισμού. Επίσης θα απουσιάσει ο Καζάκης που θα εκτίσει την δεύτερη αγωνιστική της ποινής του. Επιστρέφει ο Στόικος που εξάετισε την ποινή του.


Πανεπιστημιακό μάθημα γίνονται οι Drake και The Weeknd | Sofokleousin.gr\nΜάθημα για τον παγκόσμιο αντίκτυπο των δύο σπουδαιότερων καλλιτεχνών του Τορόντο, των Drake και The Weeknd, θα συμπεριλάβει το πανεπιστήμιο Χ (πρώην Ράιερσον) της καναδικής πόλης.\nΑπό τις αρχές του επόμενου έτους, ο συγγραφέας καi podcaster Ντάλντον Χίγκινς θα αρχίσει να διδάσκει το μάθημα, με τίτλο "Deconstructing Drake and The Weeknd" (Αποδομώντας τους Drake και The Weeknd).\n«Σε Κολλέγια και Πανεπιστήμια των ΗΠΑ διδάσκονται κάθε είδους μαθήματα για rock, pop, folk καλλιτέχνες όπως ο Μπρους Σπρίνγκστιν, η Μάιλι Σάιρους, η Lady Gaga - οπότε γιατί να μην υπάρχει ένα μάθημα για τον Drake και τον Weeknd εδώ στο Τορόντο;» δήλωσε ο Χίγκινς στο περιοδικό now. «Στις πανεπιστημιουπόλεις των αμερικανικών κολεγίων, διδάσκονται περισσότερα από 300 μαθήματα για hip-hop καλλιτέχνες όπως οι Jay Z, Outkast, Beyoncé. Πολλά πανεπιστήμια συμπεριλαμβανομένων του Χάρβαρντ και του Κορνέλ, έχουν συμπεριλάβει πλήρως την εκπαίδευση για το χιπ-χοπ, οπότε μπορούμε να κάνουμε το ίδιο εδώ» πρόσθεσε.\n20:50, 13 Μαρτίου 2021\nΕτικέτες μουσική Show Biz Εκπαίδευση